SEBELUM DIJEMPUT ILAHI - ARWAH BOB LOKMAN MENGADU SAKIT BELAKANG, PUTUS ASA UNTUK JALANI RAWATAN

"Arwah menolak dan memaklumkan bahawa dia sudah putus asa untuk menjalankan rawatan. Saya sedih melihat keadaannya dan hanya mampu menggosok belakang badan arwah selain meminta dia bertahan untuk seketika.

"Selepas itu, saya pulang ke rumah pada pukul 11 pagi, namun, dikejutkan dengan berita kematian abang kira-kira dua jam kemudian," demikian kata adik kepada penulis lirik terkenal dan pelakon, Allahyarham Bob Lokman iaitu Nik Azuddin Nik Yusoff, yang memberitahu arwah abangnya sempat mengadu sakit sebelum menghembuskan nafas terakhir pada pukul 1 tengah hari semalam.

Azuddin berkata, dia datang ke rumah abangnya jam 8 pagi semalam dan arwah mengadu sakit belakang sehingga tidak boleh baring dengan sempurna.

Katanya lagi, dia ada memujuk arwah untuk ke Hospital Universiti Sains Malaysia (HUSM), Kubang Kerian namun abangnya enggan serta memberitahu sudah putus asa untuk mendapatkan rawatan. Aizuddin juga memberitahu arwah abangnya itu tiada selera makan sejak dua hari lalu dan hanya minum air.

Klik untuk gambar besar

Sementara itu, anak kedua arwah iaitu Omar Hakim Mohd. Hakim berkata arwah ayahnya sakit sejak lebih 30 tahun lalu selepas dikesan sakit tulang belakang.

"Selepas itu, ayah saya disahkan menghidap penyakit jantung, kencing manis dan paru-paru berair. Dia terlantar selepas dia mendapat rawatan di Institut Jantung Negara (IJN) pada Mei lalu. Arwah sudah mengadu sakit belakang yang keterlaluan sejak dua hari lalu. Apabila saya mengajaknya ke hospital, dia tidak mahu," tuturnya.

Difahamkan, jenazah Bob Lokman selamat disemadikan di Tanah Perkuburan Islam Kampung Pulau Bunut, Kubang Kerian, di sini, jam 9.30 malam semalam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAK DOYOK AKUI KINI 'SOLO'

Hubungan cinta antara ikon fesyen popular Wak Doyok dengan bekas wartawan penyiaran Azrinaz Mazhar Hakim yang mula diperkatakan sejak kebelakangan ini sudah menemui noktah.

Perkara ini diakui sendiri oleh Wak Doyok yang enggan berkongsi lanjut punca perpisahan mereka. Kata Wak Doyok, pengakuan ini juga bertujuan untuk menjaga nama kedua belah pihak supaya tiada perkara berbangkit, selain untuk mengelak sebarang spekulasi yang mungkin timbul.

"Ya, kami sudah putus cinta baru-baru ini. Saya berasa status yang dimuatnaik di laman Twitter jelas menunjukkan situasi yang saya lalui kini.

"Butiran lanjut mengenai perkara itu tidak perlu saya perjelaskan. Cuma ingin dijelaskan, kami hanya putus cinta kerana tidak pernah bertunang seperti yang tersebar sebelum ini. Jadi saya menganggap tiada jodoh antara kami.

"Sesiapa pun tidak mahu perkara sebegini berlaku, tetapi saya akur dengan ketentuan Allah. Apa yang saya harapkan daripada semua orang agar berhenti membuat sebarang spekulasi. Biarlah apa yang berlaku hanya kami saja yang mengetahuinya," jelasnya yang juga pengacara program 'Ke Korea Ke Kita'.

Wak Doyok yang kini berada di Jakarta, Indonesia bagi menjayakan sebuah program TV di sana berharap penjelasannya ini menjawab segala teka teki banyak pihak.

Semalam Wak Doyok memuatnaik status di laman Twitternya yang berbunyi 'Semua sudah suratan. Terima sajalah dengan hati terbuka. Sampai di sini saja jodoh kita'. Status sama turut disertakan hashtag #HidupMestiDiteruskan beserta emotikon hati terbelah.

Terdahulu Azrinaz mengambil pendekatan dengan tidak mengaktifkan akaun Instagram miliknya sehingga menimbulkan persoalan. Dalam masa sama, Wak Doyok turut membuang gambar mereka bersama di Instagram miliknya.

Terdahulu pasangan ini dikatakan telah mengikat tali pertunangan pada Aidilfitri lalu namun masing-masing tidak mengesahkan perkara itu sehingga berita perpisahan mereka.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BERTUNANG 4 MEI DEPAN - NADIA BRIAN HARAP PERKARA BAIK DIPERCEPATKAN

"Majlis pertunangan kami akan diadakan secara kecil-kecilan sahaja dan bakal dihadiri anggota keluarga serta kenalan terdekat. Mengenai pernikahan pula, apa yang boleh saya katakan, tarikh untuk kami disatukan sebagai suami isteri bergantung kepada rezeki.

"Jika mengikut perancangan, ia mungkin dilangsungkan pada awal 2020 atau secepat-cepatnya penghujung tahun ini," demikian kata pelakon Nadia Brian, 28, yang memberitahu dia bakal mengikat tali pertunangan pada 4 Mei depan dengan ahli perniagaan, Muizz Nasruddin.

Menurut bintang drama 'Cinta Tanpa Henti' itu, mereka akan ditunangkan dalam majlis kecil-kecilan di sebuah hotel di Shah Alam, Selangor. Kata Nadia, dia amat bersyukur apabila hubungan bersama Muizz, 28, yang mekar sejak penghujung tahun lalu menuju ke fasa lebih bermakna.

Klik untuk gambar besar

"Saya sendiri berharap perkara baik ini dapat dipercepatkan," tutur Nadia atau nama sebenarnya Nadia Najwa Mohamed Rashidi yang menerima lamaran kekasihnya di Paris, Perancis, dalam suasana romantik berlatarkan pemandangan Menara Eiffel, Februari lalu, .

Pelakon filem 'Ratu Kala Jengking' itu berkata dia mengenali pemuda berkenaan menerusi teman baik yang juga pelakon Ainul Aishah, kira-kira dua tahun lalu.

"Ketika itu, kami hanya berkawan. Saya sendiri tidak mahu memberikan sebarang harapan kepadanya, waktu itu, dan pada masa sama sibuk dengan aktiviti lakonan. Namun, pada penghujung tahun lalu, kami kembali rapat. Dia juga tidak pernah berputus asa untuk menambat hati saya," ujarnya.

www.myartis.com / Sumber & foto: Harian Metro & Instagram Nadia Brian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO: "YES WE ARE GETTING MARRIED..." - ZARINA ANJOULIE BAKAL BERKAHWIN?

Menerusi sebuah video yang dimuatnaik di entri akaun Instagramnya, pelakon Zarina Anjoulie telah mengejutkan peminat dengan memberitahu dia bakal mendirikan rumah tangga.

"Sayang cepat, we have an announcement to make," kata Zarina dalam video itu. - "We have an announcement to make, we are getting married," sambung bakal suaminya. - "Yes we are getting married, tu saja nak share dengan korang," kata Zarina mengakhiri video tersebut.

Namun begitu, ruangan komen entri tersebut telah ditutup oleh Zarina. Terdahulu, Zarina pernah mendirikan rumah tangga dan dikurniakan seorang cahaya mata lelaki, namun rumah tangganya itu menemui titik noktah pada Disember 2016.

KLIK DISINI UNTUK TONTON VIDEO

www.myartis.com / Sumber & video: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIEJEK TETAMU HOTEL - AZWAN ALI MENGAMUK, BAKAL AMBIL TINDAKAN UNDANG-UNDANG

"Telinga aku belum pekak. Jangan main-main dengan aku, aku viralkan video ni baru kau tahu siapa aku," kata selebriti sensasi, Azwan Ali yang meluahkan rasa bengang apabila sekumpulan tetamu yang dikatakan telah mengejeknya beberapa kali, ketika dia menginap disebuah hotel peranginan di Ipoh, Perak, baru-baru ini.

Dikenali ramai sebagai seorang lantang menyuarakan sesebuah isu dalam mahupun luar negara dan juga perkara yang melibatkan dirinya, Azwan atau lebih mesra dikenali sebagai Diva AA berkata sejurus selepas itu, dia terus pergi ke tetamu terbabit dan menegur secara terbuka serta berkata akan mengambil tindakan undang-undang terhadap mereka.

Meskipun dalam keadaan marah, Azwan Ali tidak lupa untuk memuji tindakan pihak hotel yang memastikan keselesaan serta keselamatan dirinya sepanjang menginap di tempat itu. Difahamkan, selebriti terbabit berada disana atas tujuan untuk menjayakan promosi sebuah kedai emas di sana.

Klik untuk gmbra besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKINAH DIKECAM TERUK, SAMAKAN TANDAS DENGAN SYURGA

Kita sedia mengetahui yang tandas merupakan tempat paling terkotor dan disitu juga tempat tinggalnya jin serta syaitan. Namun begitu, ada juga yang mengubah suai ia menjadi satu tempat mewah dan cantik.

Termasuklah selebriti Sharifah Sakinah yang baru-baru ini ada memuat naik sebuah hantaran di laman Instagram dimana dia menunjuk tandas di rumahnya yang diubah suai menjadi satu tempat yang 'megah'.

Biarpun tandas mewah yang dipaparkan itu menjadi perhatian ramai, namun perkara yang membuatkan netizen lebih memberi perhatian apabila membaca kapsyen hantaran Sakinah itu menyamakan tandasnya dengan syurga.

"Wag orang kata kat Tandas banyak setans. Sejuk macam syurga tandas awak siap Ada kipas LV GUCCI 😂," tulisnya.

Klik untuk gambar besar

Oleh kerana membuat coretan seperti itu, pelakon tersebut telah menerima kecaman daripada netizen yang merasakan Sakinah tidak sepatutnya berseloroh menyamakan sesuatu yang suci dengan tempat yang kotor itu.

Malah, ada juga netizen yang merasakan pelakon drama 'Girlfriend Aku Dari Neraka' itu seakan-akan mempersendakan agama Islam apabila berkata sedemikian dan meminta agar wanita itu beristighfar.

Selain kecaman, ada juga netizen yang memuji kecantikan tandas mewah miliknya Sakinah itu dan luahkan rasa terpegun apabila melihatnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMPIR 3 TAHUN 'GANTUNG TAK BERTALI' - ISTERI KEDUA AMAR ASYRAF LEGA KINI SAH BERCERAI TALAK TIGA

Isteri kedua kepada pelakon, Amar Asyraf iaitu Vivy Jeffry meluahkan rasa lega apabila pengesahan lafaz cerai talak tiga di Mahkamah Syariah Kuala Lumpur, di sini, hari ini menemui titik noktah, setelah hampir tiga tahun dibiarkan 'gantung tak bertali'.

Vivy turut bersyukur apabila pelakon itu akhirnya menyelesaikan konflik rumah tangga mereka dengan baik dan harmoni. Menurut Vivy, dia tidak bersedih atau kecewa dengan apa yang berlaku, sebaliknya fokus utamanya kini adalah untuk membesarkan anak lelaki mereka, Mikhail dengan sebaik mungkin.

"Sejak diceraikan dengan talak tiga pada 4 November 2019, proses pengesahan di mahkamah tidak dapat diselesaikan dengan cepat kerana terdapat dokumen yang tidak lengkap selain banyak perkara yang berlaku daripada pihak Amar membuatkan mahkamah tidak memberikan keputusan rasmi berhubung perceraian kami.

"Hari-hari saya lalui dengan penuh doa agar proses pengesahan lafaz cerai ini dapat diselesaikan dengan segera kerana saya mahu meneruskan kehidupan tanpa sebarang masalah. Saya sudah terlalu penat untuk menghadapi kehidupan yang tertangguh.

"Saya mahu hidup dengan tenang dan enggan menoleh segala hal yang berlaku antara saya dan Amar sebelum ini. Semuanya sudah berakhir hari ini. Saya lega apabila pengesahan lafaz cerai talak tiga sudah selesai dengan baik walaupun terpaksa menunggu dalam tempoh yang panjang.

"Sebelum ini, Amar ada beritahu dia akan membincangkan mengenai anak pula selepas kes ini selesai tapi saya anggap itu cuma untuk menyedapkan hati saja. Saya berharap dia dapat berfikir apa yang baik untuk kehidupan kerana hidup kita tak lama lambat laun kita akan pergi selamanya.

"Insya-Allah sebagai ibu saya sentiasa memberikan kasih sayang kepada Mikhail. Dia sudah bersama saya sejak isu ini berlaku dan dialah tempat saya berkongsi rasa dan cinta," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


34 GAMBAR - KEMERIAHAN MAJLIS RESEPSI HANIS ZALIKHA & HAIRUL AZREEN

Sekitar majlis resepsi Hanis Zalikha dan Hairul Azreen yang diadakan semalam di Hotel Concorde, Shah Alam.

Majlis ini telah dimeriahkan lagi dengan kehadiran Nabil Ahmad dan Jihan Muse sebagai pengacara. Sementara Dina Nadzir pula telah menghiburkan para tetamu dengan nyanyiannya. Antara rakan selebriti yang turut hadir ialah Fouziah Gous, Kilafairy, Dafi dan ramai lagi.

Jom kita saksikan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


WAJAH AURORA - FARID KAMIL SEDIA DEDAHKAN

Tidak sesetengah selebriti lain yang mungkin terlalu berkira untuk mendedahkan wajah anak pada khalayak, namum lain bagi Farid Kamil Zahari, 34, yang bersedia berkongsi gambar wajah anak keduanya itu dalam masa terdekat.

"Kami tunggu saat itu tersedia, maka kami akan kongsikan, namun tidaklah lama untuk disimpan," ujar Farid dipetik sebagai berkata.

Farid dan isterinya Diana Danielle, 24, baru sahaja menimang cahaya mata kedua, yang diberi nama Nur Aurora pada 19 November lalu,

Akui teruja menimang bayi perempuan, Farid bagaimanapun berkata, dia lebih senang menyerahkan urusan menguruskan Aurora kepada isterinya.

"Saya serahkan kepada Diana untuk menguruskan di awal kelahiran ini kerana saya takut untuk memegangnya yang masih kecil.

"Tapi saya akan lebih fokus menjaga Muhammad memandangkan Diana sudah menjaga adiknya," jelasnya.

Menurut Farid, dia sangat menitikberatkan penjagaan Diana sepanjang berpantang dan memilih untuk menjaga isterinya itu sendiri.

"Kami akan sama-sama hadapinya, terutama waktu malam yang kembali perlu berjaga untuk memastikan Aurora selesa.

"Dari segi penjagaan pantang, tiada komplikasi yang perlu dibimbangkan kerana Diana bersalin dalam kaedah air (water birth)," katanya yang akan melangsungkan majlis akikah tidak lama lagi.

Sumber: SH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BUKA GERAI TEPI JALAN - SHIMA AKUI TAK MALU, HANYA CARI REZEKI

Pandangan negatif segelintir masyarakat apabila memilih untuk membuka gerai perniagaan di tepi jalan, penyanyi popular era 1990-an, Shima, 49, mengambil sikap tidak mengendahkan.

Ini kerana baginya, rezeki kurniaan Allah luas dan tiada apa yang perlu dimalukan kerana semua itu dilakukan untuk mencari sesuap nasi.

Penyanyi lagu 'Teringin, 'Luka Dilukai' dan 'Aku Tetap Aku' itu membuka 'Warung Teringin' di hadapan kediamannya di Apartmen Lestari di Damansara Damai, di sini sejak 3 Disember lalu.

Bekas peserta gegar Vaganza musim pertama (GV1) itu berkata, dia sudah lali dengan hinaan dan cacian manusia sejak mula dikenali sebagai penyanyi lebih tiga dekad lalu.

"Saya tahu ada yang mengutuk dan mengata saya di belakang, maklum hanya membuka gerai di tepi jalan, itupun menumpang tapak peniaga lain. Apa nak buat, itu saja peluang yang ada ketika ini.

"Keadaan memaksa saya berniaga demi mencari sesuap rezeki. Kalau mengharapkan undangan persembahan, mungkin saya terpaksa ikat perut tidak makan kerana sejak beberapa tahun lalu, saya sudah jarang menerima undangan persembahan,," tuturnya.

Shima atau nama sebenarnya, Ku Nazhatul Shima Ku Kamarazzaman berkata, dia bersyukur walaupun dikutuk, rezekinya luas apabila jualannya laris.

"Sejak mula berniaga kira-kira dua minggu lalu, lauk-pauk yang dijual selalunya habis. Jika tidak habis, jadi saya sedekah pada orang lain.

"Berkat sedekah, selalunya keesokan hari jualan saya pasti habis. Saya mula berniaga jam 10 pagi dan hanya menyediakan makanan bungkus. Alhamdulillah, biasanya menjelang jam 12 tengah hari, jualan saya sudah habis," jelasnya.

Shima berkata, dia terharu sejak berita mengenai perniagaannya tular, ada peminat yang sanggup datang dari jauh untuk merasai air tangannya.

"Ada di antara mereka yang datang turut membawa cakera padat album terdahulu untuk saya tanda tangan. Ada juga peminat yang datang untuk bergambar, saya tetap melayani mereka dengan mesra," ujarnya yang menyediakan lebih 10 jenis menu masakan kampung setiap hari.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERSINGGUNG  RAMBUT & PAKAIAN 'DISINDIR' PENDAKWAH - CAPRICE MOHON MAAF

"Saya terasa sikit ramai DM saya pada satu posting di mana seorang yang beragama sindir orang macam Caprice. Katanya dengan rambut dan pakaian macam saya, macam mana boleh sampai untuk membantu Palestin?" demikian luah penyanyi rap Caprice mengakui dirinya berasa tersinggung kerana 'disindir' tentang cara berpakaian dan gaya rambut yang bagi pendakwah tersebut tidak sesuai.

Untuk makluman, Caprice kini sedang berada di Gaza, Palestin untuk kerja-kerja amal dan kemanusiaan. Difahamkan juga Caprice kini sedang berada di Kaherah, Mesir dan sedang dalam misi kemanusiaan sebelum memasuki Gaza dan Palestin.

Meskipun teguran pendakwah tersebut tidak ditujukan secara langsung buat dirinya, Caprice menganggap tindakan serta 'sindiran' sedemikian rupa tidak sepatutnya keluar daripada mulut seorang yang 'kuat agama'.

Klik untuk gambar besar

Kata Caprice, ini bukan kali pertama dia melakukan kerja amal sedemikian rupa dan turut memohon maaf jika gaya pemakaian serta rambutnya tidak senonoh di mata pendakwah itu.

Perkara tersebut diluahkan Caprice menerusi sebuah hantaran video di laman Instagram miliknya, baru-baru ini. Tambahnya lagi, umat Islam haruslah bersatu dan bukan berpecah-belah dengan isu remeh seperti itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RUPANYA BEGINILAH APA DIRASAKAN OLEH GELANDANGAN" - ALIF SATAR RASA INSAF, HILANG PERASAAN SOMBONG BILA TIDUR TEPI JALAN, 2 HARI TAK MANDI

"Bila saya fikir rupanya beginilah apa dirasakan oleh gelandangan. Tidak ada tempat mandi, lepas itu tengah malam korek tanah cari batu untuk persediaan melontar jamrah.

"Saya gerenti siapa datang buat haji, Insya Allah rasa sombong dan takbur itu mesti hilang," ujar penyanyi dan pelakon Alif Satar yang berasa insaf dan kerdil apabila pengalaman menunaikan ibadah haji itu membuatkannya menyelami perasaan seorang gelandangan yang tidak mempunyai apa-apa.

Jelas Alif atau nama penuhnya, Muhammad Alif Mohd Satar, 32, sepanjang menyelesaikan rukun Islam kelima itu, perasaan sombong dalam diri pasti lenyap selain mengajar tentang erti pengorbanan sebenar.

Klik untuk gambar besar

Berkongsi perkara itu menerusi sebuah hantaran yang dimuat naik di Instagram miliknya pada Sabtu, Alif turut meluahkan rasa syukur diberi nikmat tidur lena biarpun berada dalam keadaan serba kekurangan dan tidak selesa.

"Wallahi, walaupun masa ini sudah dua malam tak mandi, tak pergi ke tandas. Badan dah penat ditambah pula pencemaran bunyi dan bau asap ekzos bas... berlapikkan sleeping bag beratapkan langit bintang, Allah bagi nikmat juga saya dapat tidur lena," tuturnya yang turut berkata, di Tanah Suci sewaktu bermabit sehingga solat Subuh di Muzdalifah, semua jemaah haji hanya mampu tidur di tepi jalan tanpa mendapat layanan istimewa.

"Di sini tak kiralah bayar pakej ratus ribu ke, Tan Sri ke... artis yang orang sanjung ke, hatta mufti sekalipun... Semua orang tidur tepi jalan. Semoga semua yang baca hantaran ini diterima amalan dan ditempatkan dikalangan para salihin," katanya.

Pada 21 Jun lalu, Alif dan isterinya iaitu Sha Dila Halid telah berangkat ke Tanah Suci bagi mengerjakan ibadah haji. Menerusi hantaran di Instagram, Alif juga berkongsi kegembiraan kerana turut bersama-samanya menyertai rombongan perjalanan haji kali ini ialah Mufti Perlis iaitu Datuk Mohd Asri Zainul Abidin.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAS IDAYU TAMPIL BERHIJAB

Menerusi perkongsian foto di laman Instagram, penyanyi Mas Idayu dilihat tampil berhijab, sekaligus mengundang persoalan netizen adakah dia sudah berhijrah.

Dalam satu foto dikongsikan, penyanyi berusia 49 tahun itu memuat naik gambarnya berhijab memaparkan aktiviti dine-in di salah sebuah restoran, pada 1 September lalu.

Rata-rata netizen memuji penampilan penyanyi itu yang dilihat sangat manis serta mendoakan agar penyanyi berkenaan agar terus istiqamah untuk berhijrah.

Malah, ada yang mengatakan Mas Idayu dilihat semakin muda apabila berhijab dan sejuk mata memandang melihat penampilannya itu.

Nampaknya semakin ramai selebriti wanita berhijrah ke arah lebih baik. Sama-sama kita doakan yang baik-baik dan semoga mereka kekal istiqamah dalam berhijab.

Klik utuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKI KOMEN TAMPIL MOHON MAAF, JANJI TAKKAN ULANG LAGI

Selepas didakwa menulis dan menyebarkan artikel berbaur fitnah terhadap keluarga pelakon dan penerbit, Sheila Rusly, blogger Kaki Komen menerusi laman sosial telah tampil membuat permohonan maaf secara terbuka, hari ini.

Dalam hantaran itu, pihaknya memohon maaf secara terbuka atas penerangan (caption) artikel mereka yang didakwa berbaur fitnah terhadap keluarga Sheila Rusly dan menantunya yang juga pelakon, Elisya Sandha.

"Kami selaku admin Kaki Komen ingin memohon maaf secara terbuka atas kesilapan 'caption' mengenai Elisya Sandha dan Sheila Rusly. Dengan ini, kami ingin memohon maaf kepada keluarga Jinggo (suami Sheila), Sheila, keluarga Elisya Sandha dan mengakui kesilapan serta berjanji tidak akan mengulangi lagi.

"Saya mahu berkongsi kesedaran saya dengan rakan-rakan blogger yang lain supaya pastikan sumber itu benar sebelum membuat sesuatu hantaran kerana sesungguhnya, dosa, pahala, syurga dan neraka itu benar," tulisnya.

Terdahulu, blogger terbabit memuat naik kenyataan kononnya Sheila pernah 'mencadangkan' nama pelakon, Janna Nick sebagai calon isteri untuk anaknya, Uzair Haqimy tetapi ditolak Janna sebelum Uzair memilih Elisya.

Sehubungan itu, Sheila mahu mengambil tindakan undang-undang terhadap blogger terbabit yang didakwa menabur fitnah kepada keluarga, anak dan menantunya. Untuk makluman, Uzair dan Elisya melangsungkan pernikahan, Sabtu lalu.

Sheila berkata, keputusan itu dibuat kerana fitnah itu membabitkan maruah banyak pihak. Dia juga mendakwa mereka menggembar-gemburkan seolah-olah menantunya iaitu Elisya Sandha adalah pilihan kedua.

Sementara itu, Sheila ketika dihubungi berkata, dia berharap insiden itu memberi kesedaran kepada mana-mana individu yang suka menyebarkan fitnah. Ditanya sama ada dia akan meneruskan dengan tindakan undang-undang, Sheila berkata, dia masih lagi mempunyai sifat toleransi.

"Nanti saya akan maklumkan. Saya masih ada sifat tolak ansur lagi. Dalam keadaan kita yang serba kesempitan ini, tidak bermakna mereka boleh terus mengambil kesempatan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


STATUS 11 JULAI DEPAN: "DAH SELALU TINGGAL SEORANG" - DEJA MOSS

Pada 11 Julai depan, status rumah tangga penyanyi Deja Moss dan suaminya Azfendy Azzuddin Ahmad akan diketahui selepas jawatan kuasa pendamai (JKP) mengemukakan laporan berhubung jalan penyelesaian dalam kes perceraian.

Perkara itu dimaklumkan oleh peguam syarie, Halimatumsa'diah Abu Ahmad yang mewakili Deja selaku defendan selepas prosiding dilakukan secara tertutup di hadapan Hakim Syarie, Shaiful Azli Jamaludin.

Menurut Halimatunsa'diah, pihaknya memohon satu laporan JKP bagi membolehkan kedua-dua belah pihak menjalankan proses pendamaian sebelum apa-apa keputusan berkaitan penceraian dibuat.

Sementara itu, Deja atau nama sebenarnya Sharifah Hadijah Wan Moss, 45, berkata dia bersetuju dengan JKP selepas menerima nasihat daripada peguamnya kerana banyak perkara yang perlu dibincangkan antara kedua-dua belah pihak.

"Saya bersetuju dengan JKP Ini kerana tiada komunikasi antara saya dan suami selepas dia menghilangkan diri.

"Namun apa yang lebih mengejutkan, apabila saya menerima surat saman (permohonan penceraian) dan sudah tentu ia sesuatu yang sukar kerana berlaku tanpa pengetahuan.

Klik untuk gambar besar

"Banyak perkara yang perlu dibincangkan dan diselesaikan antara kami berdua," katanya ketika ditemui selepas selesai prosiding di Mahkamah Rendah Syariah Gombak Timur, pada Rabu.

Tambah Deja lagi, sekiranya masih tiada penyelesaian, dia bersedia menjalani kehidupam berasingan.

"Jika tiada pendamaian antara kami, saya terima dan akan melalui kehidupan berasingan," ujarnya.

Dalam proses penyelesaian, JKP terdiri daripada keluarga yang rapat dengan plaintif dan defendan bertujuan memberi nasihat dan mencari jalan penyelesaian.

Pada 5 Mac lalu, Azfendy memfailkan permohohan cerai secara baik mengikut Seksyen 47 Enakmen Undang-Undang Keluarga Islam Negeri Selangor 2003 terhadap Deja.

Deja yang berkahwin dengan Azfendy berkahwin pada 30 Ogos 2008 tanpa dikurniakan anak itu turut hadir bersama Halimatunsa'diah dan rakan baiknya, Dr Azuridah kira-kira pukul 8.50 pagi.

Sebelum ini Deja mendakwa perkahwinannya dengan Azfendy berantakan dan sudah tidak dapat diselamatkan lagi.

Malah, Deja juga mendedahkan punca sebenar mereka ingin bercerai bukan kerana tidak mempunyai zuriat namun disebabkan kecurangan suaminya yang berusia 39 tahun itu.

Sementara itu, Deja memberaitahu yang dia sudah biasa melalui bulan Ramadan tanpa suami semenjak tahun lalu.

Deja berkata pada tahun lalu, suaminya iaitu Azfendy Azzuddin Ahmad terpaksa meninggalkannya atas tuntutan kerja.

"Saya dah biasa berpuasa sorang diri. Tahun lalu suami tak ada selama tiga minggu sebab dia ada kerja di Johor pada bulan Ramadan.

"Dia tak bawa saya ikut sekali. Saya dah selalu tinggal seorang dan menjadi kebiasaan sebab memang selalu ditinggalkan. Hidup seorang atau berdua itu dah tak rasa. Bagi saya ianya tetap sama sahaja," tutur Deja.

Dalam Pada itu, Deja memberitahu dia tidak pernah bercerita mengenai kemelut rumah tangganya sehinggalah permohanan perceraian difailkan oleh suaminya.

Menurut Deja, dia tidak mempunyai niat untuk memalukan atau mengaibkan mana-mana pihak dengan kenyataannya sebelum ini dan hanya ingin menceritakan perkara sebenar.

"Saya terkejut apabila dia beritahu mahkamah dengan berkata ada artikel keluar dan orang bercakap mengenai dia.

"Sebelum ini, saya tak pernah bercerita dekat sesiapa pun sampailah dia failkan permohonan perceraian pada 5 Mac lalu.

"Saya ada keluarkan kenyataan yang mengaibkan dia tapi bagi saya itu bukan memalukan sebab saya beritahu perkara sebenar," ujarnya yang tidak berniat untuk mengaibkan atau memalukan mana-mana pihak.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KETIKA BERLAKU GEMPA BUMI - SITI NORDIANA, ZOEY RAHMAN PANIK, BERGEGAS LARI

Ketika berada Sapporo, Jepun, penyanyi Siti Nordiana telah berkongsi detik cemas dan panik ketika gempa bumi berlaku pada pukul 9.22 malam, Khamis (Waktu Tempatan).

Siti Nordiana atau lebih mesra dipanggil Nana, 35, berkata dia kelam kabut apabila menerima mesej penggera kecemasan serta dapat rasai gegaran yang kuat dan terus bergegas untuk turun ke bawah apartmen.

Menurut penyanyi lagu 'Hatiku Milikmu', kejadian itu berlaku ketika dia sedang bermain telefon bimbit dan bernasib baik berpakaian lengkap dengan bertudung.

"Kejadian tu berlaku ketika saya tengah bermain telefon dan tiba-tiba dapat mesej bunyi penggera kecemasan. Semua orang dapat mesej yang sama. Waktu tu juga tiba-tiba rasa gegaran yang kuat.

"Memang kelam kabut sebab pertama kali saya lalui benda ni. Memang terus capai apa beg dan barang penting. Nasib baik masa tu saya masih berpakaian lengkap dengan bertudung.

Klik untuk gambar besar

"Terus turun ke bawah. Masa nak tekan lift tu dah panik sebab tak boleh buka tapi beberapa saat kemudian baru boleh dan semua orang sudah berada di bawah apartment," katanya.

Nana yang baru sahaja tiba ke Malaysia kira-kira pukul 5 petang, Jumaat bercuti bersama syarikat penerbangan AirAsia ke negara tersebut sejak Isnin lalu.

Menurut Nana, apa yang berlaku merupakan pengalaman yang sangat menakutkan memandangkan dia tidak pernah lagi melalui detik cemas seperti itu.

"Pengalaman yang sangat menakutkan. Tak pernah hadapi benda ni. Selepas kejadian gempa bumi itu, saya naik ke bilik dan tidur dengan berpakaian lengkap iaitu menutup aurat sebab berjaga-jaga takut gegaran tu berulang lagi," ujarnya.

Dalam pada itu, pelakon Zoey Rahman yang turut serta dalam percutian bersama Nana memberitahu dia berasa gementar apabila gegaran berlaku selama 10 saat dan menyebabkan keadaan menjadi huru-hara.

Menurut Zoey, kejadian tersebut merupakan pengalaman keduanya selepas pernah merasai gegaran gempa bumi di Jakarta pada tahun lalu.

"Masa tu memang gementar juga dan semua jadi huru-hara. Memang panik sebab saya pernah lalui benda sama masa di Jakarta tahun lalu.

"Ketika gempa bumi tu berlaku, saya tengah kemas-kemas barang untuk pulang ke Malaysia pada pagi keesokan. Alhamdulillah semuanya selamat," ceritanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHEIKH MUSZAPHAR KONGSI DETIK CEMAS: "SALAH SEORANG KEMBAR DI DALAM PERUTNYA TIDAK BERGERAK..."

Menerusi satu entri yang dimuat naik di laman Instagram, angkasawan negara iaitu Datuk Dr Sheikh Muszaphar telah berkongsi video isterinya, Datin Dr Halina yang sedang melakukan scan untuk mencari degupan jantung bayi kembar yang sedang dikandung isterinya itu.

Menurut Dr Sheikh Muszaphar, mereka melalui satu pengalaman yang cukup traumatik malam tadi apabila bayi kembar dalam kandungan tidak bergerak selepas berlaku satu kejadian yang tidak diingini.

"Kami mengalami pengalaman yang cukup traumatik malam tadi. Ketika kembar Adam dan Noah sedang bermain, secara tidak sengaja mereka terjatuh di atas perut Dr Halina. Mereka jatuh dengan kuat.

"Dr Halina hanya mendiamkan diri sepanjang masa dan hanya memberitahu saya salah seorang kembar di dalam perutnya tidak bergerak atau menendang sudah lebih dua jam," tulis Dr Sheikh Muszaphar dalam Bahasa Inggeris.

Klik untuk gambar besar

Tambah Dr Sheikh Muszaphar, dia berasa tidak sedap hati memandangkan kembar di dalam perut sangat aktif pada waktu malam terutamanya kembar perempuan.

"Tidak mahu sesuatu yang buruk terjadi, kami terus ke Bahagian Kecemasan pada pukul 1:00 pagi. Perjalanan 20 minit ke hospital seperti terlalu lama. Kami hanya terdiam di dalam kereta. Saya lihat Dr Halina menangis.

"Did an urgent Ultrasound Scan and Alhamdulillah both heartbeats were detected. Syukur sangat kepada Allah. Saya tak dapat bayangkan jika sesuatu berlaku kepada kembar yang belum lahir atau mana-mana anak kami. Minta Tuhan jauhkan, Nauthu Billah," tulis Sheikh Muszaphar lagi.

Sheikh Muszaphar juga ingin berkongsi dengan semua ibu yang sedang mengandung di luar sana supaya tidak mengambil mudah dalam apa jua keadaan yang berlaku.

"Ikut firasat dan rasa anda kerana seorang ibu lebih mengetahui. Pastikan anak dalam kandungan sentiasa menendang, sekurang-kurangnya 10 kali dalam sejam.

"Jangan tangguh untuk ke hospital. Setiap saat sangat getir. Setiap ibu mengandung perlu ada pengetahuan tentang anak yang dikandung dalam apa juga keadaan.

"Expect the unexpected. Pasangan juga perlu ada bersama setiap masa untuk menyokong. Ianya boleh berlaku pada sesiapa sahaja," pesan Dr Sheikh Muszaphar.

Sheikh Muszaphar turut memohon daripada semua agar mendoakan kemudahan kepada Dr Halina sepanjang kehamilannya. Dia juga memberitahu mereka akan melakukan scan sekali lagi pada hari ini.

Untuk makluman, Sheikh Muszaphar mendirikan rumah tangga bersama Datin Dr Halina Mohd Yunos pada 10 Oktober 2010. Mereka dikurniakan 4 orang cahaya mata, Sophea Isabella dan Sophea Natasha, serta cahaya mata kembar, Sheikh Adam dan Sheikh Noah. Dr Halina kini sedang hamil dengan kembar perempuan.

www.myartis.com / Sumber & foto: Astro Gempak, Instagram Dr Sheikh Muszaphar & Dr Halina

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ZAMAN 20-AN TAK SAMA DENGAN 30-AN YANG HAMPIRI UMUR 40..." - JAWAB FASHA SANDHA BILA DIKATA LAGI CANTIK MASA DENGAN BEKAS SUAMI

Baru-baru ini, seorang peminat memberitahu dia suka melihat pelakon Fasha Sandha sewaktu bersama bekas suaminya, Rizal Ashram atau lebih dikenali sebagai Jejai kerana lebih cantik dan bergaya.

Fasha atau nama sebenarnya Nur Fasha Sandha Hassan, 39, bagaimanapun dilihat tidak melenting menerima komen peminta tersebut apabila menjawab kenyataan yang diberikan itu dengan baik.

"Zaman 20-an tak sama dengan zaman 30-an yang menghampiri umur 40 sister. Apa-apa pun terima kasih," katanya.

Klik untuk gambar besar

Dalam pada itu, komen tersebut turut mendapat perhatian ramai yang menyifatkan Fasha seorang wanita yang jelita dan tidak perlu membandingkan penampilannya sebelum ini.

"Sekarang pun cantik sahaja. Tak perlu menilai dia dengan yang dulu pun sebab dia sendiri bersyukur dengan apa yang dia ada." - "Fasha cantik sahaja, pernah jumpa dekat KLCC memang cantik semula jadi dan merendah diri. Sentiasa tersenyum," antara komen-komen peminat.

Sebelum ini, Fasha meluahkan rasa sedih apabila ada segelintir netizen 'body shaming' apabila mengatakan dirinya hamil, sedangkan dia tidak berbadan dua. Pelakon drama 'Serpihan Sayang' itu menjelaskan dia hanya mengalami perubahan bentuk badan yang sedikit berisi.

"Saya tidak mengandung pun. Saya hanya bulat saja masa itu. Waktu itu baharu lepas makan nampak macam ada perut. Semasa itu, saya sedih gila bila orang body shaming saya," ujarnya.

Untuk makluman, Fasha mendirikan rumah tangga Jejai pada 27 April 2012 namun mereka bercerai pada 20 Januari 2016. Hasil perkahwinan itu, mereka dikurniakan dua orang cahaya mata iaitu Putra Rayfal Ramli, 9, dan Putri Raysha Jemyma, 8 tahun.

Pelakon itu kemudiannya berkahwin dengan Aidil Aziz pada 29 Mac 2019 dan dikurniakan seorang cahaya mata iaitu Aisha Amaira yang berusia dua tahun.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH DIANGGAP HIDUP MEWAH HASIL HARAM - FARA MENDOZA TEGAS DUIT HALAL, HASIL TITIK  PELUHNYA

"Masih sampai sekarang semua tuduh Fara makan duit haram. Saya nak tegaskan di sini dari dulu sampai sekarang semua itu adalah hasil titik peluh saya sendiri.

"Usaha bersengkang mata dengan keja yang halal dan paling penting bukan wanita belaan or wanita jagaan or buat call girl Awas eh, tak pernah," ujar pelakon kontroversi yang kini bergelar selebiriti media sosial, Fara Mendoza yang hairan apabila hingga kini orang masih menganggap dia hidup mewah disebabkan kegiatan haram.

Fara sebaliknya menjelaskan setiap kemewahan yang ditonjolkan di Instagram itu semuanya daripada hasil keringat dan titik peluhnya sendiri. Jelas Fara lagi, dia juga bukan sejenis yang mudah dekat dengan seorang lelaki biarpun sering berpakaian seksi.

Klik untuk gambar besar

"Walaupun  berimej seksi, saya memang jenis susah didekati lelaki. Ada nampak saya berpoya dengan lelaki? Bertukar-tukar lelaki atau parti dengan lelaki? Tak ada," katanya.

Untuk rekod, Fara sebelum ini turut terpalit dengan isu berkaitan aktiviti pelacuran kelas atasan, VVIP. Isu tersebut mula timbul apabila sebuah akhbar tempatan mendedahkan terdapatnya sindiket pelacuran dalam kalangan selebriti yang mampu meraih pendapatan lumayan.

Pihak Suruhanjaya Pencegahan Rasuah Malaysia (SPRM) turut mendapati kegiatan tersebut merupakan sebahagian daripada hasil siasatan susulan aktiviti Macau Scam yang juga mengaitkan beberapa artis lain. Antara yang menjadi mangsa tuduhan tersebut termasuklah  Scha Elinnea.

www.myartis.com / Sumber & foto: Astro Gempak & Instagram Fara Mendoza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH HAMIL ANAK KEEMPAT SEBELUM RAYA - YATT HAMZAH MOHON DOA

"BISMILLAHIRRAHMANIRRAHIM. Sempena mengambil keberkatan Syawal, Bonda Ingin kongsikan berita baik ini dengan semua sahabat & followers. Bonda kini hamil anak ke-4. Alhamdulillah Minggu terakhir Puasa baru sempat ke Klinik utk confirmkan. Alhamdulillah rezeki Ramadhan. Kandungan kini berusia 12 minggu lbh.

"Mohon doa semua agar Bonda yg lasak dan aktif menjaga 3 Anak2 kecil ini kuat dan sihat selalu dan baby dlm kandungan selamat & kuat ya.. Aameen Ya Rabb.. Ok now Bonda nevess nak tambah 1 lg ni.. Moga Allah permudahkan..," demikian kata pelakon Yatt Hamzah yang mengumumkan berita gembira dimana dirinya disahkan hamil anak keempat dan kandungannya memasuki usia 12 minggu.

Yatt, 38, berkata berita kehamilannya itu diketahui seminggu sebelum umat Islam menyambut Aidilfitri. Dalam pada itu, pemilik nama Haryati Hamzah ini turut memohon supaya diberikan kekuatan dan bayi dikandung itu membesar sihat. Perkongsian Yatt di laman Instagramnya itu menerima hampir 8,000 tanda suka dan komen darpada pengikut yang turut mendoakan kesejahteraannya.

Terdahulu, Yatt berkahwin dengan juruvideo Mohammad Zulfadhli Khairuddin pada Februari 2016 dan dikurniakan dua cahaya mata, Suci Humaira Iqlima, 3 dan Suci Hayfaa Medina berusia setahun. Dia juga mempunyai seorang anak perempuan iaitu Suci Hanania Malika, 7, hasil perkahwinan dengan Abdul Mutalib Shukor sebelum bercerai.

Klik untuk gambar besar

www.myartis.com / Sumber & foto: mStar & Instagram Yatt Hamzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGGAN SENTUH WANITA - SYARUL RIDZWAN DUKUNG LELAKI SEBAGAI GANTI

Pelakon Syarul Ridzwan atau nama sebenarnya Mohd Saharul Ridzwan Hashim, 26, baru-baru ini terpaksa mendukung seorang jurusolek artis lelaki untuk sebuah adegan drama 'Kau Aku Kita' selepas dia berprinsip untuk tidak menyentuh mana-mana wanita bukan mahram.

Menurul Syarul, pengarah drama itu, Jinggo memberi kelongaran kepadanya untuk melakukan sesuatu babak dengan cara lain kerana menghormati prinsipnya itu.

"Ini bukan syarat tetapi prinsip saya tidak mahu berpelukan dan bersentuhan dengan wanita, ia juga perkara baru yang saya sedang belajar untuk didik diri saya sendiri.

"Alhamdulilah pengarah faham dan menghormati prinsip itu. Baru-baru ini dalam drama Kau Aku Kita, pengarah meminta saya mendukung jurusolek lelaki bagi mengantikan pelakon wanita iaitu Janna Nick dalam satu adegan drama tersebut," ujar Syarul dipetik sebagai berkata.

Syarul berkata demikian ketika diminta mengulas tentang sejauh mana prinsipnya yang tidak mahu adegan berpelukan dan bersentuhan dengan pelakon wanita.

Prinsip tersebut dipraktikkan bukan kerana selepas menunaikan umrah pada Ramadan lalu, sebaliknya Syarul berkata ia selepas satu kejadian dalam drama berjudul 'Romie Cinta Julie'.

Syarul Ridzwan (kiri) bersama Amar Baharin dalam teater 'Tenggelamnya Kapal Van Da Wicjk'

Tetapi Syarul enggan berkongsi peristiwa yang membuatkan dia berazam mahu menjaga batasan bersama wanita ketika penggambaran.

"Dalam drama berjudul Romie Cinta Julia tahun lalu ada adegan berpelukan yang mana terjadi satu peristiwa yang membuatkan saya tidak mahu lagi bersentuhan atau berpelukan dengan wanita.

"Namun biarlah peristiwa itu saya rahsiakan," jelasnya.

Dalam masa sama, Syarul juga sedang belajar untuk mengamalkan prinsip tersebut ketika berada di luar terutamanya ketika bersalaman dengan wanita.

"Saya perlu istiqamah bukan sahaja ketika penggambaran, malah sedang belajar untuk cuba prinsip itu di luar. Kadang-kadang apabila wanita hulur tangan saya tersalam juga. Itu yang saya kata perlu istiqamah dan belajar sedikit demi sedikit," katanya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AKSI DATUK RIZALMAN 'WORK FROM HOME (WFH)' SAMBIL SUAP ANAK TARIK PERHATIAN

Pereka fesyen tersohor Datuk Rizalman Ibrahim baru-baru ini memuatnaik beberapa video dimana beliau melakukan kerja daripada rumah (Work From Home - WFH) sambil menyuap anaknya makan dan ia telah menarik perhatian wargamaya.

"WFH cagha melayu (work from home) bukan WTF tauu..," tulis Rizalman menerusi ruangan kapsyen. Menerusi perkongsian tersebut, Rizalman dan dua anak angkatnya, Umar Nail, 18, dan Aali Nail, 8, sedang menikmati hidangan nasi kacang bersama rendang kelempong sambil bersila di atas lantai beralaskan tikar mengkuang.

Sambil menyuap Aali, Rizalman turut melayan panggilan persidangan bagi membincangkan perihal kerja. Melihat pada ruangan komen, rata-rata wargamaya terhibur dengan aksi WFH Rizalman bersama dengan anak-anaknya. Sehingga kini, perkongsian tersebut telah menerima hampir 37,000 tanda suka daripada warga Instagram.

"Bestnya duduk atas tikar mengkuang sambil makan nasi. Teringat zaman budak-budak dulu," komen seorang wargamaya. - "Kami pun lagu ni la datuk. Makan bersila sambil bersila depan laptop buat kerja, anak kat tepi," kata seorang wargamaya. - Haha, mesti pekerja datuk rindu nak dengar suara datuk berleter," usik seorang wargamaya lagi.

Klik untuk gambar besar

www.myartis.com / Sumber & foto: Astro Gempak & Instagram Datuk Rizalman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALI PUTEH ANGGAP YANG MASIH MENGECAM TAK FAHAM HUKUM FARAID

"Selepas abang saya pergi hanya saya satu-satunya lelaki dalam keluarga. Hati anak mana yang tidak sedih melihat ibunya dikecam dengan pelbagai kata-kata tidak benar. Apa yang saya buat ini demi keluarga dan tanggungjawab saya kepada ibu. Jadi saya akan tetap teruskan saman seperti yang sudah dinasihatkan peguam saya," ujar pelawak Ali Puteh.

Pada minggu lalu, kontroversi melibatkan Ali dan kakak iparnya, Nor Hidayah kembali menjadi sebutan ramai apabila timbul isu saman-menyaman melibatkan kedua pihak pula. Malah, kes sudah pun berlangsung Rabu lalu.

Menurut Ali saman balas yang dilakukannya itu tidak melibatkan harta tetapi untuk membersihkan nama dan imej keluarganya. Ali berkata dia tidak menyesal kerana apa yang dilakukan adalah untuk maruah keluarga.

Meskipun ramai yang mengecam, namun Ali memberitahu dia menerima banyak mesej daripada netizen yang ingin meminta maaf. Tegasnya lagi, mereka yang mengecamnya tidak tahu tentang hukum pembahagian harta faraid.

Klik untuk gambar besar

"Yang masih mengecam itu saya anggap mereka tidak faham hukum faraid. Selalunya yang mengecam ni budak-budak. Sudah saya terangkan saya tidak mahupun harta arwah saya tahu hukum.

"Tapi sebenarnya lebih ramai yang meninggalkan pesanan minta maaf di laman sosial saya. Selama ini tidak tahu apa-apa. Jujurnya saya juga malu dengan apa yang berlaku.

"Dalam soal ini sebagai seorang anak adik dan pak cik, perlu saya lakukan sesuatu. Bukan saya tidak tengok wajah anak buah saya itulah satu-satunya waris abang saya," katanya.

Terdahulu Ali mendedahkan dia menerima surat saman daripada Hidayah bermula 26 Februari lalu. Saman itu berkaitan tuntutan faraid, tuntutan hak penjagaan anak, tuntutan kereta dan sebagainya.

www.myartis.com / Sumber: Rotikaya & Utusan Online

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKAN SEMUA YANG BERCERAI ITU JAHAT - NOORAIDA

Akhirnya, Nooraida Abdul Talib, isteri orang yang mengaku berskandal dengan Adi Putra membuka semula akaun Instagramnya kepada umum setelah di privatekan untuk ahli sahaja. Semuanya gara-gara video yang sebenarnya 'menunjukkan' rambut disalaherti sebagai video menggoda hingga mencecah 100,000 hits dalam masa tiga hari.

Artikel terdahulu:

VIDEO DI YOUTUBE - AKSI MENGGODA NOORAIDA CECAH 100,000 HITS

Paling menarik, Aida juga memuat naik sekeping gambar dia dan bekas suaminya Amiruddin Othman makan-makan bersama. Mungkinkah itu bermaksud mereka sedang berbaik semula? Malah ada pelawat Instagramnya yang turut memberi kata nasihat agar mereka bersatu kembali. Heh.

Aida dan bekas suami masih keluar makan-makan
Klik gambar untuk size besar

"Kami tak pernah bermusuh la. Supporter terbaik. Tetap kawan baik. Dia takkan biar saya susah. Inilah nilai kasih sayang," ujar Aida.

Terdahulu, pesan Aida ketika membuka kembali laman sosialnya: "Sila tinggalkan komen yg baik2 saja. Sy nak berbaik dgn semua yg singgah di ig saya. Tapi kata2 buruk atau nasihat yg melampaui batas akan diblock terus. Minta tolong jgn mempertikaikan pilihan hidup saya di ig saya ya, di tempat lain, silakan.

Penampilan Aida kini seolah selebriti

"Sekiranya anda beranggapan sy mencari yg lebih baik, anda silap sbb anda tak tahu apa yg berlaku sebenarnya dan boleh terus fikir mcm2 atau dengar dari si a, si b, si c n lain2. Dan tak perlu salahkan org lain sbb saya pun tak salahkan org lain.

"Kalau begini buat saya bahagia dan gembira kenapa sy perlu dengar cakap org? Semua org yg bercerai tu jahat ke? Ok whatever. Susah senang gembira saya hanya ibubapa, adik beradik serta si comel sy saja yg tahu. saya gembira ada mereka dlm hidup saya.

Jalan-jalan di Kuala Lumpur

"Saya suka benar dengan nasihat dari org baik sbb kata2nya sangat menusuk kalbu.. sbb org baik takkan menghukum org lain dan takkan hina org lain. Jgn sampai anda ludah kena muka sendiri atau kena pada org2 yg anda sayang," demikian nasihat panjang lebar Aida yang mula kelihatan bagai selebriti.


DSV: "SERIK NAK BERSUAMI, SEBAB JATE-JATE YANG MASUK MOLEK LAST-LAST......"

"Kalau ada (lelaki) pun tak sesuai, pada masa ini mungkin akan datang, serik nak bersuami, sebab jate jate (lelaki) yang masuk molek last-last jadi sewel, sebab apa, sebab bila dia masuk dalam dunia saya orang yang jumpa harta karun dia akan sanggup berbunuhan sesama dia kerana harta karun.

"Macam itulah keadaan dengan saya, dia (bekas suami) tidak boleh terima ujian dalam kekayaan, kecuali saya jumpa yang setaraf dengan saya," demikian kata jutawan kosmetik, Datuk Seri Vida (DSV) atau nama sebenarnya Datuk Seri Hasmiza Othman Datuk Seri Vida.

Datuk Vida berkata dia tidak mahu menutup pintu hatinya untuk menerima kehadiran lelaki namun mengakui 'serik' untuk berumah tangga selepas beberapa kali berdepan penceraian. Menyifatkan lelaki yang datang dalam hidupnya hanya pada permulaan melafazkan cinta, namun karam dan hanyut selepas melihat kekayaan dan harta yang dimilikinya.

Menurut Datuk Vida, kebanyakan lelaki yang pernah menjadi suaminya tidak tahan ujian harta benda dan kekayaan. Beliau menambah tidak memikirkan soal perkahwinan sebaliknya menumpukan mengenai perniagaannya serta produk makanan yang dikeluarkan oleh anaknya.

Beliau juga mengakui pada masa ini masih mencari rancangan dan program yang bersesuai untuk ditaja kerana selepas empat tahun menaja pelbagai program realiti televisyen ianya tidak memberikan satu kesan yang besar ke atas perniagaannya.

Klik untuk gambar besar

Vida berkata, beliau lebih banyak tertumpu di media sosial kerana ianya merupakan satu platform yang mudah dilayari oleh sesiapa sahaja menggunakann telefon pintar.

Tegasnya, beliau tidak kerap muncul di kaca televisyen pada masa ini bukan bererti kehidupan atau kewangannnya terjejas selepas mata wang kripto, Lavida Coin yang dilancarkan beliau berdepan masalah sehingga menyebabkan akaun dan pelaburan yang dibuat oleh individu dan orang ramai dibekukan.

Sebaliknya beliau berkata, tumpuannya terutama dalam pengiklanan produk lebih banyak dilakukan di platform media sosial. Vida turut memaklumkan akan melancarkan satu single terbaharunya selepas sambutan Hari Raya Aidilfitri nanti dengan lagu berentak hiburan keluarga.

"Saya tak susah nak cari makan kalau tak keluar televisyen, bila tak keluar (televisyen) atau tak taja apa apa program, orang kata saya dah miskin padahal saya aktif di media sosial yang ada follower, dah tentu mereka support kita dan membeli produk kita," ujarnya.

www.myartis.com / Sumber: Astro Awani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ EBIT LEW KINI BAWA ISTERI TUNAI UMRAH SELEPAS BERCUTI

Pendakwah terkenal Ustaz Ebit Lew menerusi laman Instagram dilihat telah membawa isteri pergi menunaikan ibadah umrah di Tanah Suci Mekah pula, selepas bercuti ke Switzerland kemudian ke Paris bersama anak-anak mereka.

Dalam perkongsian tersebut, Ebit Lew memaklumkan beliau dan isteri yang dipanggilnya sebagai bidadari meminta mendoakan agar segalanya dipermudahkan.

Hantaran Ebit itu mendapat pelbagai reaksi netizen yang mendoakan agar perjalanan Ebit dan isterinya itu selamat pergi dan pulang.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


34 GAMBAR - MAJLIS RESEPSI IKA NABELLA & SUAMI

Majlis resepsi kedua Ika Nabella, 27, dan suaminya, Muhammad Zaid Aznam, 29, telah diadakan semalam bertempat Dewan Merak Kayangan Felda Perdana, Kuala Lumpur.

Dalam majlis tersebut, Ika kelihatan anggun dengan busana berona putih manakala suaminya pula segak dengan sut berwarna biru.

Majlis itu diserikan lagi dengan kehadiran keluarga kedua-dua belah pihak, teman rapat dan beberapa rakan artis.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

GAMBAR LAIN:
Klik untuk size besar

Foto: Ika Nabella IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAK MERUNGUT 'INCOME' YOUTUBE JATUH - SYAHMI BANTU JIRAN 'BUAT DUIT', PEROLEH RM100,000

Ramai yang tertanya-tanya tentang pendapatan YouTuber Syahmi Sazli ketika negara masih berdepan pandemik Covid-19, selepas hampir empat bulan saluran YouTube 'bersawang' tanpa video baharu.

Syahmi, 26, ketika ditanya berhubung perkara tersebut, mengakui terjejas. Meskipun begitu, Syahmi bagaimanapun berkata situasi berkenaan membuatkan dia lebih kreatif untuk mencuba sesuatu yang baharu menerusi perniagaan di laman e-dagang.

Lebih mengagumkan apabila dia juga berupaya membantu jirannya di Kota Bharu, Kelantan untuk menjana pendapatan bersih sekitar RM100,000 dalam masa hanya dua minggu.

"Sepanjang PKP ni YouTube dan Facebook memang terjejas teruk sebab tak boleh buat content, hanya bergantung kepada hasil tontonan video-video lama.

Klik untuk gambar besar

"Tapi Alhamdulillah Allah buka hati saya untuk mulakan bisnes walaupun sebenarnya ia sekadar try and error je. Tak sangka pula pendapatan daripada bisnes ni lagi banyak daripada hasilkan video YouTube... Alhamdulillah.

"Saya hanya nak tolong jiran yang ada perniagaan kedai makan, tapi sepanjang arahan lockdown baru-baru ini pendapatan dia makin terjejas. Dia datang minta tolong saya jualkan kuah mukbang, dia dah tak boleh bayar sewa kedai.

"Jadi saya pun tolong jual di Shopee. Alhamdulillah Tuhan nak tolong dia... untung bersih kira-kira RM100,000 dan jiran saya tu dapat RM70,000," katanya.

Kuah mukbang yang sudah terjual sebanyak 12,000 botol itu merupakan kuah segera yang sedia dimakan dengan makanan laut seperti udang, ketam, siput, kerang dan sebagainya.

Tambah pengarah filem 'Mael Totey The Movie' ini lagi dia terlebih dahulu memulakan bisnes di laman e-dagang berkenaan dengan menjual pewangi kereta.

Akui bintang media sosial yang turut mengetengahkan bakat orang kelainan upaya (OKU) seperti Mohd Asyiff Suhaimi dan Muhammad Ashrul Hakim Lukman (Yoe Parey) ini, pendapatan menerusi bisnes berkenaan melebihi apa yang diperolehi daripada YouTube dan Facebook.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UMUM BUTIK PAKAIAN TUTUP - WAK DOYOK LELONG RM1, FRONTLINER PERCUMA

"Sedih rasa di hati tapi saya kena kuatkan semangat demi 70 orang adik yang bekerja dengan saya selama tiga tahun di butik ini. Susah bila keadaan terus menduga macam ini. Saya nak bagi perintah tutup syarikat pun sedih, tak sampai hati. Tapi, saya minta mereka cuba sekali lagi, jualan yang terakhir dari butik kami khas untuk pelanggan yang tak jemu-jemu sokong selama ini.

"Koleksi yang kami ada semua memang elok dan cantik. Saya terpaksa lelong semua ini," kata pengacara dan ikon fesyen popular, Wak Doyok, 41, yang akur terpaksa membuat keputusan berat menutup perniagaan butik pakaian Starvilion di Seksyen 7, Shah Alam yang diusahakannya sejak tiga tahun lalu.

Wak Doyok berkata, walaupun sedih dengan keputusan diambil tetapi dia kena kuat semangat demi puluhan kakitangan setianya yang sudah bersama-sama selama ini. Menerusi perkongsian di Instagram, Wak Doyok memakkumkan jualan lelong penghabisan semua stok di butiknya berlangsung mulai hari ini hingga 5 Julai ini dengan harga serendah RM1.

Klik untuk gambar besar

Menurut pemilik nama sebenar Mohd Azwan Md Nor, jualan lelong dibuat meliputi semua stok pakaian yang ada di butik untuk dihabiskan. Malah, dia juga akan sedekahkan sebanyak 5,000 pasang baju Melayu Wak Doyok.

"Kepada petugas barisan hadapan, jangan lupa jika datang ke butik bawa ID (kad pengesahan diri) masing masing, ada harga istimewa untuk anda semua dapatkan baju Melayu secara percuma. Kita tutup dulu (Starvilion). Insya-Allah kita akan bangkit semula dengan hala tuju yang baru. Doa-doakan saya dan pasukan," katanya.

Selain itu, Wak Doyok turut berkongsi pengikutnya yang 'tag' 11 rakan di ruangan komen akan menerima 11 pasang baju Melayu percuma sebagai tanda terima kasih di atas perkongsian dibuat. Apapun, pemilihan pemenang bertuah dibuat secara rawak setiap hari sepanjang tempoh lelongan berkenaan berlangsung.

www.myartis.com / Sumber & foto: Astro Gempak, Harian Metro & Instagram wak Doyok

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RM100,000 LAYAN 'SUGAR DADDY' - SYURA AKUI TERKEJUT, TOLAK TAWARAN

"Saya ditawarkan sekitar RM100,000 hanya untuk perkhidmatan melayan 'sugar daddy' selama beberapa jam yang syaratnya di dalam bilik sahaja. Memang mengejutkan, tapi terima kasihlah saya tak berminat langsung.

"Saya tidak memerlukan tawaran sebegitu untuk mencari rezeki bagi menyara anak dan keluarga. Banyak kesan buruknya, selain wang diperoleh itu memang sah haram di sisi agama.

"Apapun, sekarang rezeki saya dan keluarga dimurahkan Allah SWT sejak mengusahakan produk kosmetik Charmant. Alhamdulilah, saya sangat bersyukur dan terima kasih atas sokongan pelanggan.," kata penyanyi dan usahawan Syura Badron.

Klik untuk gambar besar

Syura atau nama sebenarnya Zuraidah Badron, 35, mendedahkan dia ada menerima tawaran daripada pihak tidak dikenali yang terbabit dengan pengurusan mencari wanita untuk 'sugar daddy' dengan bayaran lumayan, RM100,000.

Menurut ibu tunggal tiga anak itu, mesej tawaran berkaitan aktiviti tidak bermoral berkenaan diterimanya melalui kiriman DM di Instagram, baru-baru ini.

Syura memberitahu dia amat terkejut dengan mesej dikirim pihak terbabit dimana dimaklumkan dengan perincian pembayaran iaitu RM70,000 akan dimasukkan ke akaun sebagai deposit, manakala bakinya pula diterima selepas perkhidmatan. Syura menganggap pihak berkenaan agak berani memberi tawaran kepadanya tanpa berasa segan dan malu.

Syura dalam masa sama turut menafikan tindakan aktifnya memuat naik pelbagai video di Instagram menjadi tarikan pihak berkenaan untuk memberi tawaran kepadanya. Katanya, mungkin mereka kasihan melihat dia bersusah payah membuat promosi pemasaran produk di Instagram.

Bagaimanapun, kini Syura sering dipuji makin cantik oleh pengikutnya di media sosial yang menyifatkan penampilannya semakin menawan meski bergelar ibu dan mencecah usia 35 tahun.

Katanya, kecantikan itu adalah kurniaan Allah dan harus sentiasa dijaga selain memakai mekap. Apapun, Syura menafikan tegas dakwaan mengatakan dia menjalani rawatan kosmetik untuk tampil jelita.

www.myartis.com / Sumber & foto: Harian Metro & Instagram Syura Badron

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - ALAHAI... GEBUNYA ALEENA ZIYA

Gambar-gambar terkini anak penyanyi Harris Baba dan Nik Naziha Zawawi bernama Alena Ziya yang dilihat makin gebu...

Difahamkan, anak sulung pasangan ini yang dilahirkan secara Normal pada 10 Februari lalu itu sudah memasuki usia empat bulan dan berat terkininya adalah 8 kilogram.

Jom lihat!

Klik untuk gambar besar

www.myartis.com / Foto: Harris Baba IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SIFAT ADIBAH NOOR RAHSIAKAN SAKITNYA BUAT USTAZ KAZIM MALU: "RASA SATU TAMPARAN BUAT SAYA"

Ramai yang meluahkan rasa terkejut dengn kematian Allahyarham Adibah Noor pada Sabtu lalu. Ini kerana ramai yang tidak tahu arwah sebenarnya menghidap kanser ovari, termasuklah ahli keluarganya sendiri.

Kematian Allahyarham Adibah Noor turut memberi kesan kepada ramai orang terutama teman-teman rapat yang sudah lama mengetahui sakit dihidapinya.

Sifat Allahyarham Adibah Noor yang merahsiakan sakitnya itu turut menyentuh hati pendakwah selebriti, Ustaz Datuk Mohd Kazim Elias yang akui berasa malu atas kesabaran artis itu.

"Kita kenal Adibah Noor seorang yang sihat selama ini apabila melihat di kaca televisyen. Tiba-tiba sahaja dia menjadi kurus sebelum meninggal dunia.

Klik untuk gambar besar

"Rasa satu tamparan buat saya. Saya malu dengan Allah dan dengan arwah sebab dia sakit tidak ada seorang pun yang tahu. Jika ada pun (orang tahu) arwah minta supaya tidak ceritakan kepada orang lain.

"Berbeza dengan saya... satu dunia tahu saya sakit. Saya belum jatuh tahap orang yang sabar seperti Adibah. Dia senyap dan tutup mulut. Dia merahsiakan tahap kesihatannya selama ini," kata beliau dalam satu sesi perkongsian di laman sosial.

Ustaz Kazim melihat tindakan arwah Adibah merahsiakan tentang sakitnya itu sebagai satu pengajaran buat semua pihak untuk lebih bersikap sabar, sesuatu perkara yang dituntut dalam Islam.

Dalam masa sama, Ustaz Kazim juga mengulas sakit yang dialaminya selama ini sebagai satu ujian buat dirinya apabila ia menjadi bualan ramai.

"Ini satu pengajaran buat saya supaya menjadi sabar. Sakit itu kita simpan sebagai rahsia. Jika arwah boleh buat begitu kenapa kita tidak?

"Saya tak mahu cerita sakit saya menjadi viral, tetapi apa boleh buat. Tidak salah untuk memberitahu tentang sakit yang dialami kepada teman rapat dan orang yang boleh membantu. Ini satu ujian buat saya," ujarnya.

Ustaz Kazim sebelum ini pernah berkongsi cerita beliau mengalami sakit misteri sejak 1997 dan tidak pernah mengetahui puncanya meskipun sudah mendapat pelbagai jenis rawatan. Akibat perbuatan sihir itu, Kazim sering mengalami luka-luka pada beberapa bahagian tubuhnya seperti muka dan kaki.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FARAHDHIYA DEDAH 16 TAHUN JADI PENYANYI, BARU SEKALI DAPAT DUIT ROYALTI

"Alhamdulillah. Sejujurnya saya yang baru 16 tahun dalam industri hiburan ni baru sekali sahaja dapat merasa duit royalti sebagai penyanyi.  Ya, sekali sahaja dalam 16 tahun.

"Sila kembalikan hak-hak kami semua kepada yang berkenaan," kata penyanyi Farahdhiya yang memberitahu bahawa dirinya tidak menerima wang kutipan royalti yang sepatutnya sebagai seorang artis sepanjang 16 tahun berkecimpung dalam industri muzik.

Menerusi muat naik di laman Instagram, Farahdhiya atau nama sebenarnya, Farahdhiya Mohd. Amin, 36, mendedahkan sepanjang tempoh hampir dua dekad, dia hanya pernah menerima sekali sahaja bayaran royalti.

Klik untuk gambar besar

Farahdhiya berkata demikian sebagai respons kepada isu Suruhanjaya Pencegahan Rasuah Malaysia (SPRM) yang menjalankan siasatan ke atas badan pengurusan royalti artis baru-baru ini.

Jelas pelantun lagu hit 'Bertakhta Di Hati' itu, lebih mengecewakan apabila usahanya sebelum ini untuk mendapatkan penjelasan mengenai bayaran royalti miliknya juga menemui jalan buntu. Hal ini kerana, dakwanya, pihak berkenaan seolah-olah tidak memberikan respons apabila cuba dihubungi.

"Ada juga saya mesej bertanya kepada individu yang bekerja bersama dalam satu syarikat yang menguruskan hal royalti artis, tetapi tidak berjawab.

"Bila nak panggil mesyuarat untuk dapat sokongan atau isi borang pandai pula cari kita. Semoga ada penyelesaian untuk kami semua, mungkin inilah masanya!," luah pelakon filem Mulut Masin itu.

Terdahulu, SPRM menyerbu empat badan pengurusan royalti artis bagi menjalankan siasatan berhubung dana kutipan royalti. Empat badan tersebut ialah Recording Performers Malaysia (RPM), Public Performance Malaysia (PPM), Badan Pengutip Royalti Hak Pelaku dan Persembahan Artis (PRISM) dan Badan Perlindungan Hak Cipta Muzik (MACP).

www.myartis.com / Sumber & foto: Astro Gempak & Instagram Faradhiya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU KELUAR DARI KUMPULAN RAIHAN - NAZREY DEDAH PUNCA SEBENAR

"Selama saya dengan Raihan, saya tidak pernah senang hati. Walaupun pergi (kerja) ke luar negara, saya tidak pernah memikirkan soal populariti, sebaliknya hanya berfikir tentang kerja sahaja.

"Ya Allah, kalau ini bukan tempat saya keluarkan saya dengan cara baik. Selalu saya berdoa begitu hampir setiap hari kerana saya tidak mahu populariti itu. Hati saya tidak tenang, jadi saya minta doa untuk diberi jalan keluar secara baik daripada Raihan.

"Pada tahun 2006, saya menerima panggilan daripada seorang kawan di Sabah. Dia memanggil untuk saya pulang berdakwah di kampung kerana hanya beberapa orang jemaah yang solat di masjid.

"Katanya jika saya datang berdakwah ke sana, ia dapat menarik lebih ramai umat Islam solat berjemaah di masjid. Pada satu hari saya seperti dibisikkan dengan satu suara yang berkata... Nazrey kau teruskan kerja dakwah ini tetapi ingat kena yakin dengan rezekiku.

Klik untuk gambar besar

"Sewaktu itu saya merasakan seperti perlu meninggalkan Raihan dan melakukan kerja-kerja dakwah. Saya sempat meminta izin ibu untuk keluar dari Raihan dan Alhamdulillah direstui. Ketika saya mengatakan ingin keluar daripada Raihan, mereka tidak memujuk sebaliknya berkata kalau nak berhenti, berhentilah!

"Sejak itu saya sudah bebas dari Raihan dan menjalani kerja-kerja dakwah di Sabah," itulah jelas bekas vokalis kumpulan Raihan, Nazrey yang mengambil keputusan untuk keluar daripada kumpulan nasyid itu selepas memikirkan dirinya bukan seorang yang sukakan populariti.

Berkongsi mengenai keputusannya meninggalkan Raihan pada 2006 menerusi satu temu bual yang dimuat naik di aplikasi TikTok, Nazrey atau nama penuhnya Nazrey Johani Abdullah, 50, berkata sepanjang bersama kumpulan itu hatinya tidak tenang kerana hidup dalam perhatian ramai.

Dalam pada itu, Nazrey berkata dia tidak pernah berasa bangga diri dengan pencapaian mereka meskipun kumpulan itu sudah terkenal di seluruh dunia.

Malah, dia mengakui sering berdoa kepada Allah SWT untuk diberikan kekuatan meninggalkan kumpulan nasyid itu secara baik tanpa sebarang permusuhan dengan ahli lain.

Selepas 14 tahun bersama Raihan, akhirnya doa itu dimakbulkan oleh Allah apabila dia nekad meninggalkan kumpulan itu untuk menjalankan kerja dakwah.

Nazrey turut mendedahkan keputusan yang dibuat itu seakan mengundang kemarahan ahli kumpulan yang lain, namun dia reda menerima apa jua reaksi rakan nasyidnya itu.

Untuk makluman, Raihan pernah mencipta sejarah apabila menerima 17 trofi di Anugerah Industri Muzik (AIM) dan album Pujian-Pujian terjual lebih 1.5 juta unit.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN DENGAN DATUK Z - CHACHA MAEMBONG AKUI HANYA SEKADAR RAKAN NIAGA

Baru-baru ini, timbul teka-teki mengenai hubungan pelakon Chacha Maembong dengan usahawan dikenali Datuk Z selepas usahawan terbabit dilihat turut menemani Chacha sepanjang majlis selain mereka mengenakan persalinan dalam rona sedondon.

Bagaimnapun, pelakon Chacha menafikan dirinya sedang menjalin hubungan istimewa dengan Datuk Z. Chacha berkata lelaki berusia awal 30-an itu sekadar rakan niaga yang banyak memberikan tunjuk ajar kepadanya mengenai selok-belok perniagaan.

Katanya lagi, Datuk Z turut membantu dirinya menghasilkan produk pertama di bawah keluaran syarikatnya, CM Secret iaitu Perfect Look by Chacha Maembong.

"Sebagai orang yang masih baru di dalam bidang ini, saya perlukan bantuan daripada individu yang betul dan berpengalaman, selain adik-beradik.

"Saya bersyukur dipertemukan dengan Datuk Z kerana dia berminat untuk membantu saya memulakan perniagaan. Ketika saya kongsikan minat ke arah perniagaan, dia cuba realisasikan dan kami mula berbincang serta mencari idea.

"Datuk Z menguruskan segala hal berkaitan pengurusan memandangkan saya sibuk dengan jadual penggambaran, manakala saya akan terbabit untuk proses pemasaran," tuturnya.

Menurut Chacha atau nama sebenarnya Siti Aisyah Ismail, 24, Datuk Z antara individu yang berjaya mengubah dirinya untuk menjadi lebih matang supaya dapat membantu keluarga.

Klik untuk gambar besar

"Dia individu yang baik dan banyak bimbing saya dalam menguruskan perniagaan. Pada masa sama, dia juga tidak kedekut untuk kongsikan ilmu. Sebagai rakan niaga, saya juga masih lagi dalam proses mengenalinya.

"Saya berharap kerjasama ini berlangsung dalam tempoh yang panjang. Siapa tahu kalau hanya kenalinya dengan ala kadar saja, mungkin akan jadi hal macam-macam di kemudian hari.

"Jadi lebih baik untuk kami saling mengenali secara profesional dan serius. Setakat ini, saya percaya dengan kredibiliti Datuk Z selain ahli keluarga turut mengenalinya ," katanya.

Ditanya mengenai kisah cintanya pula, pelakon filem Garang ini tidak mahu mengulas lanjut: "Apa yang boleh saya kongsikan, saya tidak mahu fikir soal cinta atau segala apa yang pernah berlaku di dalam hidup sebelum ini.

"Saya ingin fokus dan berjaya dalam hidup. Saya mahu jadi lebih matang dan positif supaya dapat bantu keluarga. Keluarga saya ramai yang sudah kahwin dan ada kehidupan sendiri.

"Sebagai anak bongsu, saya dah tidak boleh main-main lagi," ujar Cacha ketika ditemui pada majlis pelancaran Elysyle CM Secret Perfect Look dan sesi menandatangani kerjasama di antara Eylsyle Elken Global & Chacha Maembong.

www.myartis.com / Sumber & foto: Harian Metro & Instagram Chacha Maembong

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RASHIDI ISHAK PULA DIJANGKITI C0V1D... "SUMPAH TAK BEST SAKIT NI"

"Maka bermulalah staycation 10 hari yang tak dirancang. Aku dah buat test bila team produksi berhenti penggambaran kerana ada kes di set. Masa tu negatif. Aku pun mulalah kuarantin kendiri di rumah.

"Tapi bila dua hari sudah aku tiba-tiba demam teruk dan badan sakit, aku bagitahu pihak produksi. Mereka uruskan doktor datang ke rumah buat swab test, kali ni confirm aku positif. Doktor tu cakap jangan panik, ambil ubat dan monitor sendiri keadaan. Dia akan lapor pada KKM.

"Pegawai kesihatan call aku tanya soalan2 lazim kepada pesakit C0V1D. Aku pun jawab dengan tenang. Dia minta aku pergi pusat penilaian C0V1D (CAC) terdekat. Dia hantar kat aku semua link berkenaan C0V1D. Aku pun book appointment secara online. Pihak penerbit pula hantar kat rumah aku stok makanan dan juga oxymeter, supaya aku boleh check level oxygen," demikian tylis pelakon, Rashidi Ishak yang memaklumkan bahawa dirinya disahkan positif C0V1D Di Instagramnya.

Klik untuk gambar besar

"Jadi pagi tadi aku pun pergi lah CAC Nilai dengan keadaan aku yang sakit2 satu badan, kepala berdenyut2. Aku disambut oleh pegawai2 perubatan yang lengkap dgn ppe tu semua. Selepas check maklumat asas, aku pun dikawal selia oleh doktor, blood pressure dan level oksigen. Macam2 dia tanya. Doktor beri aku slip untuk aku scan buat report harian dan dia bagitau aku kalau sesak nafas call 999.

"Sumpah tak best sakit ni. Aku yang dah ada dua dos v@ksiin pun masih sakit tahap gaban. Terima kasih keluarga dan kawan yang call, yang mesej, yang video call. Kalau aku tak jawab tu maknanya aku tengah tidur, mabuk ubat. Kalau korang ada simptom pergi lah check. Take care and stay safe!" tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK TEGURAN PERIBADI DI IG - SAKINAH DIKRITIK LAGI

Nampaknya nama Sharifah Sakinah sekali lagi menjadi perhatian netizen apabila pelakon itu berkongsikan mesej peribadi yang diterima daripada seorang netizen menegurnya supaya lebih menutup aurat. Kata netizen itu lagi, biarpun tidak bertudung tetapi tidak perlulah berpakaian tetapi seperti telanjang.

"Salam, just nak tegur tutuplah aurat. Kalau ya tak boleh pakai tudung, janganlah berpakaian seperti telanjang," tegur seorang warganet yang telah menghantar mesej peribadi (DM) ke akaun Instagram miliknya.

Sakinah membalas secara berseloroh dia kini sudah mula memakai pakaian yang lebih menutup kerana dia mengakui sebelum ini dia berpakaian seperti berbogel: "Dah berubah sedikit-sedikit. Asalnya telanjang, ni dah tutup sedikit dengan skirt dan singlet. Ada progress kan?" balas Sakinah.

Pelakon drama 'Utusan Cinta Buat Adam' itu berkongsi paparan skrin perbualannya itu di akaun Instagram miliknya. Menerusi kapsyennya seolah-olah meminta agar mendoakan yang terbaik buatnya: "Keep on praying," tulisnya di dalam bentuk tanda pagar.

Klik untuk gambar besar

Bagaimanapun, tindakan Sakinah memuatnaik mesej tersebut dikritik netizen. Kata netizen lagi, pelakon itu tidak sepatutnya berkongsi mesej itu kepada umum kerana teguran itu diberikan secara peribadi. Malah orang ramai turut mempertahankan netizen tersebut yang memberikan teguran melalui mesej dan tidak bertindak memalukan pelakon itu dengan meninggalkan mesej di ruangan komen secara terbuka.

Tidak kurang juga ada netizen mendakwa jawapan 'sarkastik' Sakinah itu tidak lawak langsung dan hanya mengaibkan diri sendiri sahaja. Malah, ramai yang tidak faham dengan masalah artis apabila ditegur secara terbuka marah, tetapi apabila memberikan teguran melalui mesej peribadi di sebarkan pula.

Pun begitu, terdapat juga peminatnya yang menyokong jawapan yang diberikan kepada warganet tersebut. Semua mengetahui mengenai penampilan Sakinah yang sering dikritik netizen gara-gara terlalu seksi dan mencolok mata, sudah tentu ramai yang akan menasihati ibu kepada seorang cahaya mata itu mengenai cara pemakaiannya itu. Apa pun, kita doakan semoga Sakinah suatu hari nanti bertudung dan menutup aurat.

www.myartis.com / Sumber & foto: Rotikaya, Oh Bulan, Astro Gempak & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MULA PAKAI STOKIN - RAMAI PUJI PENAMPILAN NEELOFA

Sejak kebelakangan ini, pelakon, pengacara dan usahawan, Noor Neelofa mencuri tumpuan ramai apabila dilihat mula mengenakan sarung kaki atau stokin di dalam setiap penampilannya.

Perkara tersebut kini boleh dilihat menerusi kebanyakan perkongsian foto outfit of the day (OOTD) yang dimuat naik figura asal Kelantan ini.

"Maximises comfort and keeps your look polished. @naelofar #GoNaelofar #NaelofarRTW," tulis Neelofa menerusi satu hantaran IG yang memuat naik beberapa keping gambar.

Klik untuk gambar besar

Lalu menerusi ruangan komen, rata-ratanya memuji penampilan pengacara 'Next To Neelofa' ini yang dilihat mengenakan stoking bila mana mengenakan seluar paras buku lali.

Sementara itu menerusi salah-satu komen daripada posting sama, Neelofa turut dilihat memberikan reaksi ringkas terhadap perkara tersebut. Sehingga kini, foto tersebut telah menerima lebih 200,000 tanda suka daripada pengguna Instagram.

www.myartis.com / Sumber & foto: Media Hiburan & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ANAK ADALAH PENGKRITIK UTAMA BAGI SAYA" - SITI NORDIANA

Semua mengetahui bahawa Siti Nordiana atau Nana merupakan peserta yang sangat konsisten dan sering berada di kedudukan yang teratas di dalam Gegar Vaganza 2 (GV2).

Ketika di awal program, nama Siti Nordiana bukanlah calon pilihan ke peringkat final GV2. Dia boleh dikatakan sebagai peserta 'underdog'.

Namun sehingga kini, Nana telah berjaya melangkah sehingga minggu yang ketujuh dan hanya dua minggu sahaja lagi untuk ke peringkat final.

Persembahan Nana hari demi hari semakin mengagumkan malah yang paling penting Nana bukan sahaja berjaya menarik hati juri tetapi juga seluruh rakyat Malaysia yang menonton program tersebut.

"Saya tahu ada yang anggap saya sebagai peserta 'underdog' tetapi saya tak kisah fasal hal itu malah lagi bagus sebab tak ada tekanan.  Tak adalah berat bahu saya," ujarnya sambil ketawa.

Pun begitu, selepas menyanyikan lagu Ziana Zain, namanya terus melonjak naik. Nana memberitahu yang selama ini dia tidak pernah menyanyi dalam program-program TV yang besar seperti ini. Jadi ini kali pertama.

"Syukur Alhamdulilah, saya cuba buat yang terbaik. Segala usaha nampaknya berbaloi.  Memang jika boleh harapan semua orang nak ke peringkat final, begitulah Nana juga," jelasnya.

Ibu tunggal ini turut memberitahu bahawa anaknya Rayyan Nakhaie, 7, merupakan pengkritik utama setiap kali dia menyanyi.

"Pernah saya berlatih menyanyi dan saya ubah sikit-sikit dia akan kata, mama jangan ubah nanti peminat mama tak suka.  Dia pun sangat prihatin dengan saya.  Kalau dia tak ikut ke dewan, dia akan bagi voicenote, good luck mama.  Ya dia pemberi semangat bagi saya," katanya.

Semoga Nana dapat memberikan yang terbaik sehingga final.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


5 GAMBAR - MAJLIS PERKAHWINAN ANAK A GALAK

Gambar perkahwinan anak perempuan A Galak atau nama sebenarnya Zakaria Ahmad, yang sememangnya sinonim dengan imej misai melentik membuatkan beliau tampak garang dan bengis.

Untuk info, majlis tersebut telah berlangsung pada awal Jun lalu dan turut dihadiri oleh rakan-rakan artis seperti Datuk Yusof Haslam dan keluarga.

Tahniah diucapkan!

Klik gambar untuk size besar

Foto kredit: Patimah Ismail

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"INI FITNAH! DEMI ALLAH...." - FAUZIAH NAWI NAFI 'SINDIR' ELLY MAZLEIN

"Saya tegaskan saya tidak menyindir Elly Mazlein. Tak ada pula suami bff saya yang dirampas sesiapa pun. Jika masih menuduh, terserah.

"Ini fitnah! Demi Allah saya tidak sindir Elly," demikian tulis pelakon Fauziah Nawi yang menafikan dakwaan ucapannya berbaur 'sindiran' kepada penyanyi dan pelakon Elly Mazlein di akaun media sosial Facebooknya.

Pemilik trofi Pelakon Pembantu Wanita Terbaik Drama Anugerah Skrin 2018 itu menegaskan yang ucapannya di pentas ASK 2018 sewaktu menerima anugerah berkenaan tidak ditujukan kepada Elly.

Klik untuk gambar besar

Fauziah menjawab laporan sebuah portal yang mendakwa ucapan tidak merampas suami orang itu ditujukan buat Elly yang secara tidak sengaja menjadi hos ketika penyampaian anugerah itu.

Kata Fauziah ketika ucapannya; "Jangan siapa marah I, walaupun hari ini I sendirian... dah 26 tahun suami meninggal dunia, I tak nak ambil laki siapa-siapa pun okey."

Namun, ucapan Fauziah disalah ertikan segelintir netizen dan menganggap ia ditujukan buat Elly. Ada juga yang membuat andaian 'sindirian' itu ditujukan kepada umum dan tidak khusus buat sesiapa pun.

www.myartis.com / Sumber: Astro Gempak, Instagram & Facebook Fauziah Nawi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IKHWAN KHAIRUDIN SELAMAT BERNIKAH DENGAN PILIHAN HATINYA

Tahniah kami ucapkan kepada pelakon Ikhwan Khairudin, 30, apabila dia selamat bernikah dengan wanita pilihannya, Puteri Alia Fisol, 26, di Masjid Datuk Kumbar, Alor Setar, semalam.

Pada majlis itu, Ikhwan menyerahkan mas kahwin RM1884 dan lima dulang hantaran. Pihak perempuan membalas dengan tujuh dulang. Manakala wang hantaran dirashsiakan.

Ikhwan berkata, majlis yang diadakan berjalan lancar walaupun dibuat dalam suasana normal baharu dan perlu mematuhi prosedur operasi standard (SOP).

"Selepas sah, Alhamdulillah, tanggungjawab sudah bertambah dan besar kerana sudah menjadi ketua keluarga. Sekarang apa-apa saja kena buat bersama. Dakui saya memang teruja.

"Kalau dahulu fikirkan diri dan keluarga sendiri, tapi sekarang nak fikir dua keluarga pula. Kalau nak balik kampung selepas ini pun kena bergilir juga. Apa pun, paling penting adalah persefaham dan toleransi," tuturnya.

Klik untuk gambar besar

Menurut Ikhwan, ibunya terlalu gembira apabila dia selamat bernikah kerana sudah lama menantikan perkara itu. Dalam masa sama, Ikhwan berkata, majlis sanding sebelah pihak lelaki ditunda pada tarikh yang akan ditetapkan kemudian.

"Mak yang paling gembira sehingga menangis. Dia sentiasa berdoa supaya saya segera berkahwin. Alhamdulillah, ia sudah tercapai. Sewaktu salam dan peluk mak, dia pesan untuk menjaga dan didik isteri dengan baik.

"Selepas nikah semalam diadakan sekali majlis sanding sebelah pihak perempuan pada tengah hari. Sebelah lelaki pula kita tunda dulu dan tak bincang lagi tarikh.

"Sebab kebanyakan keluarga sebelah arwah ayah menetap di Kuala Lumpur yang mana masih zon merah. Jadi, terdapat halangan untuk merentas negeri," kata Ikhwan yang sebelum ini mengikat tali pertunangan dengan pasangannya pada 8 November lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI PRODUKNYA BUKAN RACUN & TIMBANG KILO - ZARINA DAKWA DIANIAYA

Semua mengetahui mengenai pelakon Zarina Zainuddin yang didenda RM17,500 oleh Mahkamah Majistret Petaling Jaya atas enam pertuduhan memiliki dan menjual alat kosmetik tidak bernotifikasi iaitu tidak mendapat lulusan Kementerian Kesihatan Malaysia (KKM).

Susulan itu, pelbagai kecaman yang diterima olehnya dimana rata-rata netizen mengatakan Zarina sanggup menjual produk kosmetik berpotensi mengandungi racun demi mengaut keuntungan semata-mata tanpa memikirkan risiko bahaya kepada para pengguna. Bagaimanapun, Zarina mendakwa dirinya dianiaya ketika rumahnya diserbu Kementerian Kesihatan. Menerusi akaun Instagramnya, dia bercerita segala butiran ketika hari kejadian.

Zarina didakwa mengikut Seksyen 18A(1) Peraturan-Peraturan Kawalan Dadah dan Kosmetik 1984 yang menjadi kesalahan mengikut Peraturan 18A (15). Pelakon wanita itu yang tidak diwakili peguam membuat rayuan agar mahkamah menjatuhkan hukuman ringan terhadapnya. Difahamkan Zarina pernah didakwa di mahkamah atas kesalahan yang sama pada tahun 2008.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI BALQIS DITEGUR PAKAI BAJU NAMPAK PUSAT

Semua sedia maklum nama pelakon remaja, Puteri Balqis sejak kebelakangan ini hangat diperkatakan disebabkan penampilannya yang semakin seksi sekaligus menimbulkan rasa kurang senang netizen.

Baru-baru ini, tular pula video yang dimuat naik oleh seorang pengguna memaparkan Puteri Balqis atau lebih mesra disapa Aqish, sedang membuat konten.

Bagaimanapun apa yang menjadi perhatian adalah penampilan pelakon berusia 15 tahun itu yang memakai baju serba hitam yang menampakkan bahagian pusatnya.

Klik untuk gambar besar

Diruangan komen, rata-rata netizen meluahkan rasa bimbang melihat cara pemakaian Balqis yang dikatakan semakin hari semakin seksi. Malah, ada yang memberikan komen sindiran bertanyakan baju adik siapa yang dipakai oleh Balqis itu.

Meskipun ada yang kurang senang dengan penampilannya itu, ada juga selegintir netizen yang memuji kecantikan Balqis serta mengatakan pelakon remaja itu kelihatan matang biarpun baru berusia 15 tahun.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEK PAKAI SWEATER, KAMAL ADLI DITUDUH POYO - UQASHA TAMPIL 'BACK UP'

Pelakon Kamal Adli baru-baru ini telah menerima komen negatif dan dituduh poyo oleh seorang pengikut di laman Instagram, gara-gara dirinya memakai sweater atau baju sejuk ketika cuaca panas terik.

Pelakon Uqasha Senrose tampil mempertahankan penampilan bakal suaminya itu dengan membidas semula komen yang ditulis individu berkenaan.

"Kalau dia poyo pun kenapa kau yang sakit hati? Siapa suruh tengok? Kasihan orang macam ni (emoji ketawa). Hasad dengki, kasihan awak!" balasnya.

Klik untuk gambar besar

Sebelum itu, Uqasha memuat naik dua keping foto dia bersama Kamal Adli di Instagram. Namun, penampilan Kamal mengenakan sweater dan snow cap mengundang rasa kurang senang seorang pengikut. Individu berkenaan menegur fesyen yang digayakan Kamal yang dilihat tidak sesuai dipakai ketika cuaca panas.

"Macam gam** dressing (persalinan) mamat tu... kau ingat Malaysia ni sejuk ke? Poyo poyo. Acah-acah Kpop mamat ni tak sedar diri hidung kembang macam Jawa," tulis netizen tersebut.

Sementara itu, rata-rata pengikut menyokong komen balas Uqasha itu dan meminta netizen berkenaan mengabaikan perkongsian pasangan pelakon ini.

"Kalau tak suka tak payah komen. Scroll je laju-laju. Mulut kau! Orang kurang kasih sayang memang macam ni tak boleh tengok orang bahagia. Biarlah dia pakai apa pun, janji dia handsome. Tak ada benda baik nak komen, lebih baik diam je, senangkan?" tulis peminat.

Menerusi laporan mStar pada 4 April lalu, pasangan ini mengesahkan bakal diijabkabulkan di sebuah pusat peranginan tanah tinggi. Bagaimanapun mereka tidak mendedahkan tarikh pernikahan sehingga benar-benar muktamad.

Pasangan ini mula berkenalan rapat pada tahun 2019 selepas digandingkan bersama dalam drama 'Selepas Terlafaznya Akad'.

www.myartis.com / Sumber & foto: mStar & Instagram Uqasha Senrose & Kamal Adli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUSTIN BIEBER & SELENA 'BERLAKON' DI AMAs 2011?

Pastinya ramai peminat wanita Justin Bieber makan hati apabila penyanyi itu berpelukan dengan kekasihnya ketika menghadiri acara American Music Awards (AMAs) 2011. Malah kedua-duanya dilihat amat mesra sepanjang majlis tersebut berlangsung seolah-olah 'belangkas' layaknya.

Selena sememangnya kelihatan anggun apabila mengenakan gaun satin panjang berwarna silver dengan belahan dada rendah. Sementara Justin mengenakan suit hitam dengan kemeja putih dan tali leher kupu-kupu.

Klik untuk imej besar...

Tidak seperti biasa, Justin memilih mengemas rambutnya dengan jel dan belahan tepi. Kedua-duanya memberikan senyuman manis di karpet merah. Justin dilihat merangkul pinggul Selena sepanjang masa.

Penyanyi lagu hits 'Mistletoe' itu juga sempat memberi kucupan di pipi kekasihnya. Bahkan ketika kekasih mempunyai masalah dengan gaunnya, Justin membantu Selena memegang bahagian bawah gaun tersebut. Amboii... romantiknya!

Ketika duduk menyaksikan persembahan yang diadakan di Nokia Theater, Los Angeles, Amerika Syarikat, Justin terus memeluk Selena. Malah gadis berambut panjang itu turut sama memberikan perhatiannya dengan menyandarkan kepalanya ke bahu Justin.

Bukan itu sahaja, malah ketika mereka berbincang dengan Taylor Swift, Justin juga tidak melepaskan pelukannya pada tubuh Selena.

Kesimpulannya, mungkinkah Justin dan Selena hanya berlakon mesra di majlis tersebut untuk menutup semua permasalahan mereka? Maklumlah, artis barat ni nampak sahaja bahagia, tetapi kemungkinan sebaliknya ada racun yang berbisa. Bak kata pepatah, dalam laut boleh diduga, dalam hati siapa tahu?

Photo: Getty Images


TAK NAK SAMAN - SHIERA MAHU JUMPA, TANYA KENAPA AIBKANNYA

Tidak bercadang untuk mengambil tindakan undang-undang terhadap netizen yang memuatnaik mesej berbaur hinaan dan fitnah di laman sosialnya seperti mana dilakukan beberapa rakan artis sebelum ini, pelakon dan juga penyampai radio Suria FM, Sharifah Shahira atau Shiera berkata, dia hanya mahu berdepan dengan mereka yang menghina dan memfitnah dirinya serta ingin bertanya mengapa mereka berbuat demikian.

"Saya tidak bercadang untuk mengambil tindakan undang-undang. Pada saya ia hanyalah perkara kecil, kecuali jika perkara itu memang bukan saya, tetapi dikaitkan seperti gambar bogel yang disebarkan. Saya nak jumpa, nak tahu siapa dia, apa latar belakangnya dan saya juga mahu bertanya mengapa dia beriya-iya nak mengaibkan saya.

"Namun, jika ketika berdepan dengan orang yang menghina dan memfitnah itu dia bersikap kurang ajar, maknanya kita sudah tahu dia memang sengaja mahu menyakitkan hati," kata Shiera yang juga seorang pelawak.

Komen dan mesej berunsur penghinaan dan fitnah yang dilakukan beberapa netizen itu turut dikongsi Shiera di laman sosial miliknya sebelum ini. Shiera ketika dihubungi berkata, ada antara mesej yang dimuatnaik netizen tidak bertanggungjawab itu berlaku sebelum beberapa isu membabitkan artis antaranya Jasmin Hamid.

Klik untuk gambar besar

"Ada antara mereka yang melakukan perkara itu saya dapat kesan, cuma saya tidak hebahkan. Apabila dapat berdepan, saya cuba mengajar mereka apa yang dilakukan adalah tidak baik kerana mereka tidak pernah mengenali saya. Mengapa mereka harus menuduh dan terus memuat naiknya di Twitter, Instagram dan sebagainya," ujarnya.

Ketika berdepan golongan terbabit, Shiera berkata, dia tidak menafikan ada antara mereka bersikap kurang ajar walaupun dia cuba berdiplomasi. Shiera berkata, dia memuatnaik komen ditinggalkan netizen tidak bertanggungjawab di laman sosialnya dengan harapan akan ada pihak membantu mencari mereka.

Ketika berdepan golongan terbabit, Shiera berkata, dia tidak menafikan ada antara mereka bersikap kurang ajar walaupun dia cuba berdiplomasi. Sebelum ini, aktres Jasmin Hamid dan Rita Rudaini mengambil tindakan undang-undang terhadap netizen melampau.

www.myartis.com / Sumber: Astro Gempak & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MULA HIDUP BERASINGAN, KEKAL HUBUNGAN BAIK DEMI ANAK-ANAK - YASMIN HANI SUDAH BERCERAI?

Pelakon Yasmin Hani dan suaminya, Sha'arin Mohamed Razali difahamkan telah membawa haluan masing-masing dengan memulakan kehidupan secara berasingan selepas 10 tahun hidup bersama.

Perkara ini dikongsi oleh Yasmin atau nama penuhnya Yasmin Hani Ismail Richardson, 42, menerusi laman Instagram. Yasmin bagaimanapun tidak mendedahkan maklumat lanjut mengenai perpisahan mereka, sebaliknya berharap orang ramai dapat menghormati dan memberi sedikit privasi kepada keluarga mereka.

"Sha'arin dan Hani dapat melaksanakan apa yang telah kami persetujui bersama. Kami berdua bersetuju yang kami akan memulakan perjalanan baru secara berasingan dalam keadaan yang baik-baik sahaja.

"Kami juga bersetuju untuk kekal bersepakat dalam membesarkan kedua-dua anak kesayangan kami dalam ruang yang penuh dengan kasih sayang dan toleransi," tulisnya yang turut berkata akan meletakkan kepentingan anak-anak sebagai keutamaan walaupun sudah berpisah.

Klik untuk gambar besar

"Kami harap semua pihak dapat memberi ruang dan menghormati keputusan kami ini demi kesejahteraan keluarga dan anak-anak kami. Kami ingin mengucapkan terima kasih terlebih dahulu atas ingatan yang baik dan doa anda.

"Walaupun kami memilih untuk berpisah secara sedar, kami akan sentiasa menjadi keluarga yang penyayang dan dalam beberapa cara kami kini lebih rapat berbanding sebelum ini.

"Kami masih berkongsi ikatan kerana Noah dan Eissa, kami adalah ibu bapa dan kami mohon ruang dan privasi kami dihormati. Mari kekalkan suasana positivity. Alhamdulillah we are fine and moving forward," katanya.

Untuk makluman, Yasmin dan Sha'arin berkahwin pada 2011 dan dikurniakan dua orang cahaya mata lelaki iaitu Noah Ismail Wong, 8, dan Eissa Elzander Wong, 5.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - BILA NORA DANISH FITTING BAJU KAHWIN

"Someone is Getting Married!! Love is in the Air," ujar Ashraff Zainal mengenai Nora Danish yang fitting baju kahwin.

Kahwin dengan siapa ya, dengan Nedim Nazri ke? Atau mungkin Ashraff dan Nora sekadar buat photoshoot untuk gimik Bridal collection 2016. Heh.

Jom tengok!

Gambar 3 hari lalu

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"NAK BALIK MALAYSIA TAK BOLEH... VIDEO CALL & KIRIMKAN DUIT BELANJA..." - BAPANYA SAKIT TENAT, SAJAT MOHON DOA

"Thank you so much to Australia government. Finally I got my travel document (passport).. OMG!! So happy dapat terbang ke awan biru, now Sajat Boleh lah terbang business trip dalam masa terdekat ini..

"Kalau nak balik malaysia tu, memang tak boleh.. dan untuk keluarga mak ayah Sajat, now ayah Sajat tak berapa sihat. Dari minggu lepas lagi ayah tak sihat.. Sajat kat sini video call dan dapat kirimkan duit belanja until keluarga..

"Apa apa pun, kaklong dan mak selalu update pasal hal ayah saya.. doakan baik baik untuk keluarga saya.. hope semua nya ok. Dan saya dapat passport ini pun, saya nak travel untuk business trip saya, memandangkan bulan 5 atau 6 ini kedai saya akan mula beroperasi..

Klik untuk gambar besar

"Kerja tetap kerja.. hidup perlu di teruskan.. untuk rezeki anak, amal dan keluarga tercinta saya," itulah tulis usahawan kontroversi, Sajat atau nama sebenarnya  Muhammad Sajjad Kamaruzzaman menerusi laman Instagram miliknya dimana dia mengesahkan kesihatan bapanya tidak begitu baik sejak minggu lalu.

Bapa Sajat difahamkan kini berada dalam keadaan tenat. Perkhabaran itu dimaklumkan oleh adik Sajat iaitu Mustika menerusi satu perkongsian di Insta Story petang semalam.

Terdahulu, Sajat memilih untuk memulakan kehidupan baru di Australia sejak Oktober tahun lalu selepas mengambil keputusan untuk melarikan diri dari Malaysia setelah menjadi buruan pihak berkuasa. Kata Sajat, dia berasa tidak selamat tinggal di Malaysia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT AMAL TURAP JALAN - LANDO ZAWAWI TAK KISAH KENA EJEK

Sebelum ini, ramai yang tertanya-tanya ke mana hilangnya pelakon Lando Zawawi atau nama sebenarnya, Azlan Sani Zawawi. Mungkinkah dia kini sudah bersara atau sudah tiada lagi tawaran berlakon disebabkan saingan sengit industri seni?

Jika itu sangkaan kita, sebenarnya kita salah kerana Lando kini adalah seorang aktivis jalan raya kerana sering melakukan kerja-kerja amal menurap jalan berlubang.

Malah modal menurap jalan juga adalah menggunakan duit poketnya sendiri tanpa bantuan mana-mana pihak. Apa yang menarik, kerja menurap jalan itu telah dilakukannya sejak tahun 2008 bersama isterinya tanpa perasan malu meskipun adakalanya mereka diejek dan dipersendakan.

Kegiatan tersebut kemudiannya mula disedari oleh orang ramai yang kini mengikut jejak langkah Lando dengan mewujudkan satu kumpulan yang bernama 'IKATAN SIRATURRAHIM BROTHERHOOD'.

Mereka bertindak demikian bagi menyelamatkan nyawa pengguna jalanraya berikutan banyak jalan yang berlubang di sekitar Kuala Lumpur.

Ini kerana, selepas beberapa kali mengadu kepada PBT yang sepatutnya menurap jalan-jalan terbabit, namun mereka tidak mendapat maklum balas yang berkesan... oleh itu mereka mengambil keputusan untuk menurap sendiri jalan berkenaan.

Sumber & foto: CARI Infonet.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


SAKINAH RANCANG ANAK KEDUA, TAPI NEGATIF: "TAKDE REZEKI...CUBA LAGI"

Baru-baru ini, pelakon Sharifah Sakinah ada memuatnaik sekeping foto keputusan ujian kehamilan iaitu negatif di laman media sosial Instagram miliknya. Dalam entri tersebut, Sakinah memaklumkan bahawa dia kini sedang berusaha untuk mendapatkan cahaya mata kedua bersama suaminya, Alif Adha.

"Takde rezeki. Sila cuba lagi," tulis bintang drama bersiri 'Girlfriend Aku Dari Neraka' ini yang tetap meneruskan usaha untuk mendapatkan cahaya mata kedua.

Melihat di ruangan komen entri berkenaan, rata-rata rakan selebriti dan peminat menitipkan kata-kata semangat kepada adik kepada Sharifah Shahirah ini agar bersabar dan nantikan peluang dikurniakan rezeki zuriat lagi.

Untuk makluman, Sakinah mendirikan rumah tangga bersama juruterbang, Alif Adha Jamil pada 28 Mac 2015. Pasangan ini turut mempunyai seorang cahaya mata bernama Anais Adha, 3 tahun.

Klik untuk gambar besar

www.myartis.com / Sumber & foto: Media Hiburan & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'AKU TAK MENTAL' - INI PANDANGAN SAKINAH: "KURANGKAN MENGHUKUM ORANG LAIN"

"Sehingga ke hari ini, saya masih lagi tidak berani untuk bercerita masalah saya dekat orang sebab saya rasa masyarakat atau mentaliti komuniti kita masih belum lagi sampai tahap bersikap terbuka atau untuk mendengar. Orang kita lebih suka bercakap daripada untuk mendengar, saya punya persekitaran macam tu. Tapi bila kita mahu bercerita dengan keluarga atau kawan, mereka tidak tahu apa itu masalah mental.

"Kita tidak tahu apa yang orang lain alami, kadang-kadang bila kita tengok orang bercerita dekat media sosial seperti Instagram dan sebagainya kita kena menerima dengan terbuka. Saya rasa kalau sesiapa sahaja yang bercerita, bukan sahaja untuk orang menghidap penyakit mental tapi untuk semua orang. Bila orang lain bercerita tentang masalah tolong jangan menjawab.

"Kita kena dengar, terima dan bagi nasihat walaupun kita dengar cerita yang pelik sekalipun. Kurangkan untuk menghukum orang lain," ujar pelakon Sharifah Sakinah yang baru-baru ini telah diundang sebagai tetamu jemputan untuk membincangkan topik mengenai masalah kesihatan mental yang bertajuk 'Aku Tak Mental' menerusi rancangan bual biacara Wanita Hari Ini di TV3.

Klik untuk gambar besar

Menerusi perbincangan yang diadakan secara virtual itu, Sakinah mengakui dia ada menerima persepsi negatif daripada masyarakat terhadap masalah kesihatan mental yang dialaminya. Jelasnya, ada segelintir masyarakat yang masih lagi tidak bersikap terbuka dan kurang memberikan sokongan buat pesakit yang berdepan kesihatan mental.

Dalam pada itu, pelakon drama bersiri 'Aku Yang Kau Gelar Isteri' ini menyarankan kepada semua untuk bersikap terbuka menerima dan menjadi seorang pendengar yang baik bukan sahaja kepada pesakit mental malah kepada semua orang.

Untuk makluman, adik kepada pelakon dan pengacara Sharifah Shahirah ini pernah memaklumkan dia mengalami masalah kesihatan mental dan telah disahkan menghidap penyakit Attention Deficit Hyperactivity Disorder (ADHD) atau gangguan kurang daya tumpuan dan hiperaktif, pada tahun 2019.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BBNU: FAREEZ DAKWA RAKANNYA KEMURUNGAN - HAQIEM NAFI TERLIBAT

"Dia ada cerita kemurungan sebab selalu kena kecam dengan warganet. Katanya, orang tak boleh faham dia. Hinggakan dia boleh tulis lirik di tangan. Dalam masa sama, dia cakap ibunya sedang sakit dan bertungkus lumus nak cari duit," kata penyanyi Fareez Fauzi, 22, yang ada bersama sahabatnya, penyanyi 'Budak Baru Nak Up' (BBNU) ketika ditahan pihak polis selepas bertindak mencekik pekerja sebuah stesen minyak di Ampang, kelmarin.

Tertekan dan murung mungkin punca penyanyi BBNU itu bertindak sedemikian. Fareez berkata, dia tidak menjangka rakan baiknya yang juga komposer lagu berbakat itu bertindak di luar kawalan. Malah, Fareez mengakui rakannya itu menunjukkan perubahan dan bersikap pelik semalam tidak seperti sebelum ini.

"Sudah hampir sebulan tak jumpa dia. Semalam jumpa dia sangat pelik. Dia asyik marah saja. Saya jumpa sebab dia minta tolong menghantarnya ke pejabat di Setapak. Dalam perjalanan, saya singgah nak isi minyak. Dia pula masuk dalam kedai sebab katanya nak beli pen dan air," ujarnya.

Menurutnya, selepas setengah jam menunggu dalam kereta dia berasa lain macam apabila rakannya masih tidak keluar: "Jadi, saya alihkan kereta ke depan kaunter pembayaran. Saya tengok dia sedang bercakap dengan pekerja di kaunter. Tak lama selepas itu, dia keluar dan beritahu baru saja pijak kepala pekerja di situ.

Klik untuk gambar besar

"Saya terkejut dan ingat dia bergurau. Dia masuk semula dan kereta polis datang. Saya cuba tenangkannya, tapi tak boleh juga. Itu yang polis terus bawa ke balai. Saya berada di tempat kejadian dan dipanggil memberi keterangan semalam. Tapi, bukan saya individu terbabit. Jangan fitnah," jelasnya.

Fareez berkata, rakannya itu masih direman dan akan dibawa ke mahkamah esok (hari ini). Terdahulu, penyanyi lelaki tersebut ditahan polis selepas bertindak mencekik seorang pekerja sebuah stesen minyak di Ampang. Dalam kejadian kira-kira jam 4 petang semalam, penyanyi berusia 21 tahun itu ditahan anggota polis selepas kejadian itu dimaklumkan oleh pengurus stesen minyak berkenaan.

Sementara itu, penyanyi Haqiem Rusli pula telah memuatnaik tweets di Twitter serta Instagram miliknya bagi menerangkan situasi yang sebenar. Menurut Haqiem, spekulasi yang mengatakan dia adalah individu yang dimaksudkan adalah tidak benar kerana dia tidak berada di tempat kejadian langsung. Tambahan lagi, pada waktu kejadian dia ada urusan kerja di Kuala Lumpur termasuk 'soundcheck' untuk sebuah program TV.

Penyanyi lagu 'Tergantung Sepi' itu juga berharap dengan kenyataan tersebut, netizen tidak lagi salah faham terhadap dirinya. Dia juga menasihatkan orang di luar sana agar tidak menyebarkan sebarang berita yang belum sahih.

www.myartis.com / Sumber & foto: Harian Metro, Instagram Fareez Fauzi & Haqiem Rusli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::